Shirka Agaasimayaasha Guud ee Wasaaradaha Dowladda Federalka Soomaaliya | MOPIC\nShirka Agaasimayaasha Guud ee Wasaaradaha Dowladda Federalka Soomaaliya\nNews\tShirka Agaasimayaasha Guud ee Wasaaradaha Dowladda Federalka Soomaaliya\nShir Gudoomiye Abdi Diirshe, Xog-hayaha Joogtada ee Wasaaradda Qorsheynta Qaranka iyo Iskaashiga Caalamiga.\nShirkan oo ay iskugu yimaadeen Agaasimayaasha Guud ee Wasaaradaha Dowladda Federalka Soomaaliya waxaa soo qabanqaabisay Wasaaradda Qorsheynta iyo Iskaashiga Caalamiga, ujeedkiisuna ahaa xog-wareysi iyo kala war qaadasho.Xog-hayaha Joogtada ee Wasaaradda Qorsheynta oo shirka furay ayaa soo dhaweeyay dhamaan Agaasimayaasha Guud, Agaasimasyaasha waaxda Qorsheynta ee wasaaradaha, xubno ka socday xafiiska isku xirka deeqaha iyo bahda saxaafadda.\nFuritaan kadib, Xog-hayaha Joogtada ayaa u mahadceliyay shaqaalaha Wasaaradda Qorsheynta iyo Hay’adda Chemonics oo shirkaan soo qabanqaabiyay, sheegayna muhimadda ay leedahay in la helo qorshe dowladeed oo mideysan, isla markaana Wasaaradda Qorsheynta dowrkeedu yahay xariirka iyo isu geynta qorsheyaasha wasaaradaha, laakiin wasaaraduhu ay tahay in ay qorshe la yimaadaan. Hadda waxaa socda qorshe sanadeedkii 2015, wasaarad kasta waxay wadaa hormarinta siyaasadaha iyo shuruucda kala duwan ee dalka, waxaan codsaneynaa in wasaarad kasta ay soo bandhigto halka ay wax u marayaan ayuu yiri Xoghayuhu.\nAhmed Nur, Madaxa Hay’adda Maareynta Musiibooyinka: Wasaaradaha waxaan ka codsaneyna in ay qorshe kasta ay ku darsadaan arrinta dib u soo celinta iyo dib u dejinta qaxootiga, Dalka Yemen wali qaxooti ayaa ka imaanaya, Dhadhaab isbuuc kasta laba diyaarad ayaa timaada oo sidda qaxooti iskood dalka dib ugu soo laabanaya ah, waxaan wadnaa mashruuc $600 Million ah, oo socon doona ilaa 2019 dibna loogu dajinayo ilaa 200 oo qaxootiga dhadhaab ah.\nAbdullahi Shiekh, Agaasimaha Guud ee qorsheynta: WQIC ayaa asna ku dheeraaday taariikhdii ay soo martay Qorsheynta Qaranka mudadii dheereyd ee uu kasoo shaqeenayay, isagoo xusay in ay muhimad gaar ah leedahay in dalku yeesho qorshe mideysan oo dhamaan wasaaraduhu ku mideysanyihiin. Hada waxaa socda Qorshaha Hormarinta Qaran oo June 2016ka dhamaan doona, waxaan dhisnay Guddiga Talo-bixinta Qaranka (National Advisory Counsel), waxaan shaqaaleysiin doona La-taliyayaal caalami ah oo naga caawin doona Qorshahan ayuu ku gabogabeeyay.\nMohamed Hussien, Agaasinka Istaatiitikiska ee WQIC: wuxuu soo bandhigay taariikhdii ay soo martay Agaasinkan oo qeyb lixaad leh ka ah dhamaan go’aanadda dowladda, maadaama ay yihiin keydkii xogta qaran, isagoo raaciyay in hada ay bilaabeen dib u eegista Qiyaas Tirokoobki ay soo bandhigeen sanadkan, wuxuu codsi u jeediyay dhamaan wasaaradaha in ay qeyb ka noqdaan xog uruurinta, isagoo ballan qaaday in tababar Istaatiitikis ah u sameyn doonaan dhamaan wasaaradahaas. Dhinaca kale Sharciga Istaatistikiska oo dib u eegistiisu socoto ayuu sheegay in hadii uu hirgalo in Xog-uruurinta dalku si rasmi ah u hoos imaan doonto Agaasinka.\nZakariye Hassan oo ka tirsan Agaasinka ISkaashiga Caalamiga ee WQIC: ayaa asna sheegay in ay hadda ka shaqeynayaan dib usoo celinta Xuquuqda Saxiixa ee Xafiiska Ogolaanshaha Mashaariicda ee Midowga Yurub oo burburkii kadib si ku meel gaar ah Midowga yurub u fulinayay. Wuxuu kaloo xusay Mashaariic Iskaashi iyo kuwa hormarin oo ay la wadaan Dowlahada Germany iyo Japan. Mohamed Dahir oo isla agaasinkaas ka tirsan ayaa raaciyay in ay socdaan tababaro ay hey’adda Chemonics ka caawineyso wasaaradaha dowladda isla markaan ay tahay in laga faa;iideysto lalana soo xiriiro WQIC.\nAbdirahman Farah (ACU): ayaa si kooban u soo jeediyay halka uu marayo New Deal-ka, sida dhisidda maamul goboleedyadda, dib u eegista Dastuurka, waxbarashada, amniga, cadaaladda, maamulka maaliyadda iyo mashruuca la socodka iyo xog keydka deeqaha dalka (AIMS).\nDalmar Hassan (WQIC): ahna Madaxa PSG5 ayaa isna si kooban uga hadlay halka uu marayo howlaha kooxdan, isagoo mid mid u falanqeeyay kooxa hoosaadka uu ka koobanyahay PSG5.\nMohamed Ali Jamac, Agaasimaha Guud ee Wasaaradda Amniga iyo Madaxa PSG2: Kooxdan waxa ay wadaa howlo badan oo ay ka mid yihiin caawinta Dowladaha Turkiga iyo Mareykan ay siiyaan Soomaaliya xag milatari, Isku dhafka Ciidanka, Dhaqan calinta maleeshiyaadka, siyaasada amniga Badda Soomaaliya. Dhinaca kale Howlaha Wasaaradda Amniga waxaa ka mida ah horumarinta siyaasadda difaaca bariga iyo badda, siyaasadda dhowrista xaquuqda caruurta, mashruuca Heegan oo Boolis heer qaran ah loogu sameynayo degmo kasta, Mashruuca Guulwade oo 13kun oo Milatari ah lagu qalabeynayo, dhismaha xerooyin tababar oo loogu tala galay maleeshiyaadka, Sharciga Argagaxisada, sharciga hubka, siyaasadda hoteelada, hormarinta sharciga nabadgalyada wadooyinka, sharciga tahriibinta dadka oo loo aqoonsaday inay danbi tahay iwm.\nOmar Olad, Wasaaradda Arrimaha Gudaha ahna madaxa PSG1: Ayaa sheegay in kooxdan howlaha ay ka shaqeynayaan ay ka mid tahay sharciga doorashooyinka iyo kan xaduudaha federaalka.\nDr.Farah, Agaasimaha Guud ee wasaaradda Macdanta: waxaan baarlamanka u gudbinay sharciga maareynta shidaalka, waxan kaloo wadnaa sharciga dakhliga macdanta iyo cilmi baaris la xiriirta shidaalka iyo macdanta dalka.\nMohamed Osman, A.G Wasaaradda Dekedaha: Waxaan bogaadinaya WQIC oo shirkaan nagu cazuumtay, Wasaaradda Dekedaha Iyo Gaadiidka Badda waxay dib u hanatay kursigii Hey’adda Badaha Caalamiga oo ay mudo ka maqneyd, Sharciga badahha oo uu Madaxweynuhu saxiisayna waa diyaar, waxan kaloo wadnaa mashruuc lagu dhisayo 30 Dekado oo yaryar si looga faaiideysto, maal galinta dalkana wan soo dhaweyneyna.\nMohamed Adde, A.G Wasaaradda Shaqada: waxaan bilownay diwaan-galinta dhamaan shaqaalaha iyo shirkadaha/hey’adda gaarka loo leeyahay, shaqaalaha ajaanibta, hormarinta Sharciga Shaqaalaha iyo barnaamijyo shaqo abuur iyo tababaro loo furay xog-hayeyaasha dalka.\nMohamed Abdulkadir, Wasaaradda Waxbarashadda: Sanadkan waxaan qaadnay imtixaankii guud ee dugsiyada sare, ardaydii ku guuleysatay imtixaanka waxaan u helnay deeq waxbarasho oo dibadda ah sida Ethiopia iyo Sudan, iyo mid gudaha ahba sida jaamacaddaha gaarka loo leeyahay iyo Jaamacadda Soomaaliya oo halsano jirsataywaxay oo bixiyay deeqo waxbarasho, waxaa Golaha Wasiiradu ansaxiyeen Sharciga Waxbarashada aasaasiga ah.\nAli Gacal, AG ee Wasaaradda Gaadiidka iyo Duulista Hawada: Waxan dhameynay soo saarista taargooyinka kala duwan ee geediidka dhulka sida taargooyinka gaadiidka dadweynaha, gaadiidka dowladda iyo safaaradaha, Xaruntii Maamulka Hawada Soomaaliya iyo Dugsiga Barashada Duulista oo dhismo ku socdana dhawaan ayaa la dhameenaya, Sharcigii Diyaaradii Soomaliyana wan gudbinay.\nAbdi Farah, AG Wasaaradda Xanaanada Xoolaha: Waxaan dib u habeyn ku sameynayna wasaaradda, waxaan kaloo hormarin ku wadnaa Ajenda guud oo uu yeesho gobolku maadaama xooluhu iskaga gooshaan dalalka dariska ah. Talo waxan soo jeedinaya in WQIC ay aruuriso baahida guud ee wasaaradaha.\nYusuf Hassan, AG Wasaaradda Diinta iyo Awqaafta: 30 culumaa’udiin ayaa lagu wadaa in Masar loo diro si ay usoo bartaan wacyi galinta ka dhanka ah argagaxisada, waxan kaloo ku howlannahay dhismaha Gole sare oo culumaa’udiin oo buuxiyaha Golaha Fatwada booskoodii, waxaa hogaaminaya Madaxweynaha, waxaan kaloo wadnaa mashaariic waqaf ah.\nOmar Shurie AG wasaaradda tamarta iyo biyaha: Sharciga Biyaha waxaan u gudbinay Baarlamanka, sharciga korontadana wuu socdaa, waxaan kaloo wadnaa mashruuc qalabeyn wabiyadda si loo ogaado xowliga iyo tiraha biyaha gudubta wabiyadaas, waxaan kaloo Bangiga Aduunka iyo Bangiga Hormarinta Africa la wadnaa mashaariic kala duwan oo hormarineed.\nMohamed Omar, AG wasaaradda Haweenka: waxaan ka shaqeyneynaa Sharciyo badan, sida Sharciyada Takoorka, Caruurta iyo Dambiyadda Galmadda, Gudiga Xuquuqda Aadanaha. Waxaan kaloo diyaarinay qorshe howled lagu cirib tirayo kufsiga.\nWasaaradda Kaluumaysiga: Wasaaradda Kaluumaysiga waxay ka shaqeeyneysaa dhankeeda Sharciga Kaluumaysiga, hormarinta iyo tababarka xirfadlayda kaluumaysatada ah iyo mashaariic kale oo lagu qalabaynayo kaluumaysatadda dalka. Waxaan kaloo caalamka iska kaashanaa gacan ku haynta badda Soomaaliya iyo la dagaalanka burcad badeeda.\nAugust 31, 2015 in News\tNewer Post\nSomalia Investment and Development Priority Meeting


Dawladda Cambodia Oo Maraykanka Iyo Kanada Ku Celinaysa 1,600 Tan Qashin Ah – HCTV\nCabdiqaadir Carab 0\tJuly 18, 2019 1:13 pm\nCambodia (HCTV) – Dawladda Dalka Cambodia ayaa noqotay Dalkii ugu dambeeyay ee Aasiyaan ah ee diida in loo soo dhoofiyo Qashinka ka soo hadha Alaabooyinka ay isticmaalaan Shirkadaha reer Galbeedku.\nMadaxda Dawladda Cambodia ayaa Arbacadii Shalay ku dhawaaqay inay Kanada iyo Maraykanka u dirayaan ama ku celinayaan 1,600 Tan oo Qashin ah oo ay markii hore iyagu halkaa keeneen.\n83 koontiinnarada waaweyn ee Maraakiibtu qaaddo oo qashin Caagado ah ayaa Salaasadii laga helay Dekedda Sihanoukville, sida ay sheegeen Neth Pheaktra oo ah Xoghayaha Dawladda iyo Afhayeenka Wasaaradda deegaanka Cambodia.\nDawladda Cambodia ayaa baadhaysa sida ay Koontiinnarada intaasi leeg ku soo gaadheen Dalkeeda iyo Shirkadaha ka shaqeeyay soo dhoofintooda, hadday Caddaato waxa la hor-geynayaa Maxkamadda, sida uu sheegay Pheaktra.\nSi kastaba ha ahaatee, Dawladda Federaaliga ah ee Cambodia waxay bilaabaysaa sidii ay qashinkan ugu diri lahayd Dalalkiii markii hore looga soo dhoofiyey oo ahaa Maraykanka iyo Kanada.\n“Cambodia Qashin-qub uma ah Dalalka shisheeye..” ayuu yidhi, Xoghaye Pheaktra\nTani waa tii ugu dambaysay ee ku saabsan Qalalaasaha Adduunka ee dhanka Qashinka ee la xidhiidha Qashinka Electronic-ga ah, Plastic-ga iyo noocyada kale ee Qashinka ka yimaadda dalalka reer Galbeedka ee Maraakiibtu keenayaan Koonfur-bari Qaaradda Asia.


Kismaayo News » Baled-Xaawo oo laga furay xarun baasaboorada laga bixiyo\nBaled-Xaawo oo laga furay xarun baasaboorada laga bixiyo\nKn: Laanta socdaalka iyo Jinsiyadaha ayaa markii ugu horaysay taariikhda magaalada Baled-Xaawo ka hirgalisay xarun laga qaato baasaboorka qaranka Soomaaliya.\nXaruntan ayaa waxaa xarigga ka jaray wafti ka kala socday dawladda federaalka iyo maamul gobolleedka Jubbaland, kuwaasi oo sidoo kale u yimid magaalada inay indho indheeyaan muran xagga xuduudda ah oo dawladda Kenya ay ka dhisayso gidaar kala qaybiya labada shacab ee walaalaha ah.\nXaruntan ayaa sahli doonta in shacabka gobolku ay ka baaqsadaan inay safar dheer u galaan helitaanka Baasaboorka Soomaaliga, waxayna ku soo aadaysaa xili xafiiskan oo kale laga hirgaliyay magaalooyinka Kismaayo iyo Dhoobley. Magaalada Doolow ayaa ayana la filayaa in laanta socdaalka iyo jinsiyaduhu ka hirgaliyaan xasiifka bixinta baasaboorada. Sidoo kale xafiiskani wuxuu bixin doonaa fiisooyinka dal ku galka ah si loola socdo dadka dalka soo galaya iyo kuwa ka baxaya.\nWasiirka arimaha gudaha, mudane Juxa iyo madaxweyne ku xigeenka koobaad ee Jubbaland, mudane Maxamuud Sayid oo uu weheliyo agaasimaha waaxda socdaalka iyo jinsiyadaha, mudane Jimcaale ayaa xarigga ka jaray xarunta.\nMadaxda dawladda gobolleedka Jubbaland ayaa dadaal dheer ku bixiyay hirgalinta xarumaha ay laanta socdaalka iyo Jinsiyadaha Soomaaliya ka hirgalinayso deegaamada maamul gobolleedka Jubbaland si ay shacabka deegaanka ugu fududaato helidda adeegga dawliga ee kow uu ka yahay baasaboorka qaranka.


Visa-ka Turkiga ee Qatar: hage gaaban - ALinks\nUma baahnid fiiso dalxiis oo muddo gaaban aad ku joogtid Turkiga adigoo haysta dhalashada Qatar. Si fudud ayaad ugu safri kartaa Turkiga, dalxiis, ama ganacsi, wadar ahaan muddo dhan 180 maalmood, laakiin dhab ahaan ma joogi kartid waddanka in ka badan 90 maalmood. Haddii aad u baahan tahay taageero dheeri ah si aad u hubiso dukumiintiyada aad ugu baahan tahay inaad ugu safarto Turkiga dhalasho ahaan Qatar waxaad sidoo kale isticmaali kartaa adeegga fiisaha sida iisa or VisaHQ.\nSidee looga helaa fiisaha Turkiga ee Qatar?\nHaddii aad haysato baasaboor Qatar ah, uma baahnid fiiso. Dadka reer Qatar ayaa u safri kara Turkiga muddo dhan 180 maalmood laga bilaabo maalinta ugu horreysa ee aad timaado Turkiga, laakiin dhab ahaan ma joogi kartid dalka in ka badan 90 maalmood.\nMidna maxaa yeelay uma baahnid fiiso baasaboor Qatar ah. Weli, haddii aad rabto qof inuu hubiyo inaad haysato dhammaan dukumiintiyada lagama maarmaanka u ah inuu soo galo Turkiga waa inaad la xiriirtaa iisa jawaab deg deg ah.\nHaddii aad ubaahan tahay caawimaad shaqsi ahaaneed oo dhakhso leh dukumiintiyada aad ugu baahan tahay Turkiga, waxaad u mari kartaa adeeg la isku halleyn karo, sida iisa.\nWeydiiso caawimaad dheeraad ah muwaadiniinta Qatar ee iVisa\nWaxaad tagi kartaa Nidaamka Codsiga Fiisaha elektarooniga ah ee Jamhuuriyadda Turkiga si loo hubiyo in muwaadiniinta Qatar aysan u baahnayn fiiso Turkiga ah.\nImmisa ayey fiiso u tahay Turkiga reer Qatar?\nWaa lacag la’aan, iyada oo aan fiisayaasha fiisaha lagu bixin karin baasaboorrada Kuwaiti.\nMuwaadiniinta Qatar ma heli karaan fiiso markay yimaadaan Turkiga?\nHAA, maadaama aadan u baahnayn fiiso laakiin waxaad ku shaabadeyn doontaa baasaboorkaaga markaad gasho Turkiga. Dadka reer Qatar ayaa u safri kara Turkiga muddo dhan 180 maalmood laga bilaabo maalinta ugu horreysa ee aad timaado Turkiga, laakiin dhab ahaan ma joogi kartid dalka in ka badan 90 maalmood.\nSawirka kore ee kore waa Eminönü İskele, Turkey. Sawir Osman Köycü on Aadaabta.\nMa Raadinaysaa Hoteello raqiis ah oo ku yaal Istanbul?\nFiisaha New Zealand ee Hindida


Xoolo dhaqato lagu dilay Mudug – Radio Daljir\nMaarso 21, 2019 8:48 b 0\nKoox hubaysan ayaa dilay sadex qof oo ka mid ah xoolo dhaqatada deegaan hoostaga degmada Bali Busle ee gobolka Mudug.\nMajirto wax faahfaahin ah oo maamulka Puntland ee gobolka Mudug uu kasoo saaray dhacdadan.\nGoob joogayaal ayaa sheegaya in koox hubaysan ay dadkan wadada u galeen.\nAbaaro ayaa inta badan kajira deegaamo badan oo ka mid ah Soomaaliya, waxaana dadka arrimaha diinta ku xeel dheer ay ku macneeyeen sababaha ugu waawayn ee abaarta soo celceliso inay tahay gafafka ka imaanaya banii’aadamka oo ay ka mid tahay dhiigga la daadinayo ee sabab la’aaanta ah.\nCiidamada dowladda , AMISOM iyo Al-shabaab oo xalay ku dagaalamay Shabeelada hoose


Muxuu sameeyaa kaaliyaha kalkaaliye caafimaad? | Sameynta iyo daraasadaha\nMaite Nicuesa | 06/06/2021 10:00 | Tababar\nXirfadaha caafimaadka, kuwaas oo leh muuqaal muhiim ah maanta, ayaa isku duuban qaabab gaar ah oo kala duwan. Ku kalkaaliyayaasha kalkaalinta caafimaadka Iyagu waa xirfadlayaal sameeya hawlo aad muhiim u ah daryeelka bukaanka.\nDadka qaar ee la seexiyo cisbitaalka ma laha madaxbanaani ku filan oo ay ku fuliyaan howlaha maalinlaha ah. Kadib, caawiye kalkaaliye caafimaad ayaa mas'uul ka ah bixinta daryeelkan. Tusaale ahaan, mid ka mid ah shaqooyinka uu qabtay xirfadyahankan ayaa ah inuu qaybiyo liiska cuntada.\n1 Waxay ka caawisaa bukaanada fulinta howlo kala duwan\n2 Uruurinta xogta heerkulbeegga\n3 Wehel iyo taageero\nWaxay ka caawisaa bukaanada fulinta howlo kala duwan\nBukaanjiifka qaar waxay ubaahan karaan caawimaad dibada ah si ay wax u cunaan. Dadka qaar ma haystaan dhaqdhaqaaqa lagama maarmaanka u ah inay fuliyaan daryeel nadaafadeed shakhsiyeed oo kala duwan. Xaaladda noocan ah, kaaliyaha ayaa mas'uul ka ah caawinta adeegsadaha. Mid ka mid ah shaqooyinka ugu muhiimsan ee kalkaaliyaha caafimaad waa siin wehel joogto ah bukaanka iyo qoysaskooda. Waa qof takhasus gaar ah leh oo qayb ka ah howlaha joogtada ah ee kuwa ay ku dhacaan cudur gaar ah. Waa qof jooga oo, sidaa darteed, wuxuu hubiyaa horumarka iyo horumarka bukaanka.\nWaxay sidoo kale mas'uul ka tahay samaynta sariiraha, habeynta alaabta shaqada, kala shaqeynta diyaarinta qalabka lagama maarmaanka u ah sharaxaadda tijaabooyinka caafimaad ee kala duwan.\nUruurinta xogta heerkulbeegga\nShaqooyinka xirfadlahan waxaa lagu qaabeeyey macnaha guud ee xarunta ay ka shaqeeyaan. Tan iyo markii, muuqaalka la sheegay wuxuu ka shaqeyn karaa isbitaal, xarun caafimaad, hoy dadka waayeelka ah ama xarumaha daryeelka aasaasiga ah. Shaqada aqoonyahankan waxay kaloo taageertaa kalkaalisada iyo dhakhtarka. Waxay la shaqeysaa isku-dubbaridka xubnaha kale ee kooxda. Sidaa darteed, waad daryeeli kartaa diyaarinta waxyaabaha lagama maarmaanka u ah takhasusle si uu u fuliyo hawl gaar ah. Tusaale ahaan, had iyo jeer kormeerida qofka mas'uulka ah, waxaad fulin kartaa ururinta xogta heerkulbeegga.\nKu shaqeynta koox waa mid ka mid ah awoodaha la socda shaqadan. Xirfadlaha ayaa qayb ka ah nidaam isku dubaridan oo hagaagsan, sidaa darteed, wuxuu la shaqeeyaa si loo gaaro ujeeddooyinka. Intaas waxaa sii dheer, tani waa xirfad mihnadeed oo keenta farxad run ah markay ka bilaabato rabitaankan fulin shaqsiyeed.\nWehel iyo taageero\nXitaa marka laba bukaan ay yeeshaan baaritaan caafimaad oo isku mid ah, mid kastaa wuxuu la kulmaa runtiisa xaalado gaar ah oo gaar ah. Taageerada niyadeed aad ayey muhiim ugu tahay kuwa dareema inay nugul yihiin. Kaabashadani kama imaan karto oo keliya kalgacalka saaxiibbada dhow iyo qoyska. Xirfadlayaasha caafimaadku sidoo kale waxay ku dabaqaan caqliga shucuurta shaqadooda maalinlaha ah. Waxay ku dhaqmaan naxariis, dulqaad, ku adkaysi, rajo-wanaag, xirfadaha bulshada, naxariis, iyo damqasho.\nSababtaas awgeed, kaaliyaha kalkaaliyaha caafimaadku wuxuu ku xoojinayaa adkeysiga bukaanka joogitaankan miyir qabka ah. Haddii aqoonyahankan uu arkay wax macluumaad ah oo iyaga ugu yimid maalintii u dambaysay, waxay u sheegi doonaan dhakhtarka ama kalkaalisada arrintaas. Noocani wuxuu si joogto ah ula shaqeeyaa kooxda si loo gaaro isla ujeeddadaas: si loogu bixiyo daryeel bukaan oo aad u fiican geeddi-socodkooda soo kabashada. Tani waa macnaha guud ee shaqadooda maalinlaha ah loo qaabeeyey. Mid ka mid ah sifooyinka ay tahay inuu shaqaalahani kobciyo ayaa ah awoodda dhageysiga. Bukaanku wuxuu u baahan yahay inuu dareemo maqal maxaa yeelay, aragtida aadanaha, waxaa laga yaabaa inuu la kulmo shaki, cabsi ama hubin la'aan. Dhegeysigiisuna wuu dejiyaa wuuna yareeyaa welwelka.\nDadka qaarkiis waxay go'aansadaan inay sii wataan waxbarashadooda ka dib markay heleen cinwaanka Kalkaaliye Caafimaad. Kuwanina waa qaar ka mid ah shaqooyinka uu qabtay xirfadyahankan oo sida ugu dadaalka ugu shaqeeya qaybta caafimaadka.\nWadada buuxda ee maqaalka: Sameynta iyo daraasadaha » Noticias » Tababar » Muxuu sameeyaa kaaliyaha kalkaaliye caafimaad?\nImtixaannada kaaliyaha maamulka: 5 talooyin oo lagu gudbo


Suxufiyiinta Soomaaliyeed oo ka fogaaday tebinta warbixinnada khilaafka dhalin kara ee la xiriira doorashooyinka Soomaaliya | UNSOM\n13:33 - 07 Apr\nSuxufiyiinta Soomaaliyeed oo ka fogaaday tebinta warbixinnada khilaafka dhalin kara ee la xiriira doorashooyinka Soomaaliya\nJoornaaliste tabinaya hannaanka doorashada Muqdisho, Soomaaliya, 4-ta Diseembar, 2016. QM Sawir\nQaar ka mid ah suxufiyiinta Soomaaliyeed ayaa qiray inay la yimaadeen faafreeb iskood ah xilliyada tebinta hannaanka doorashooyinka Soomaaliya, oo ka mid ah dalalka ugu halista badan ee ay suxufiyiinta ka hawlgalaan.\n“Waxaan aalaaba iska daynaa wararka noo keeni kara hanjabaadyo iyo cabsigelin,” ayuu yiri Cali Cabdiraxmaan Aadan, oo ah weriye ka shaqeeya idaacadda ku hadasha afka Dowladda ee Raadiyow Muqdisho iyo Telefishinka Qaranka Soomaaliyeed, kaas oo ka hawlgala magaalada Baydhabo ee xarunta u ah maamulka Koonfur Galbeed.\n“Ma tebinno sheekooyinka muranka dhalin kara ee caqabadda u horseedi kara shaqadeenna,” ayuu raaciyay.\nMiciinbidista faafreebka ay suxufiyiinta ku soo rogeen naftooda waxay ka turjumaysaa xaqiiqda aadka u daran ee ay wajahayso warbaahinta wararka ee ka jirta Soomaaliya, halkaas oo in ka badan 30 weriye lagu dilay tan iyo bishii Agoosto 2012.\nWarbixin ay si wadajir ah u soo saareen Xafiiska Qaramada Midoobay u qaabilsan taakulaynta Soomaaliya (UNSOM) iyo Xafiiska Qaramada Midoobay ee Xuquuqda Aadanaha bishii Sebtembar ayaa sheegay in dilalka, xarigga, cabsigelinta, dhibaateynta, la wareegista qalabka, xayiraadda bogagga iyo xiritaanka warbaahinta muhiim ah ay ka mid yihiin halista ugu daran ee caqabadda ku ah weriyeyaasha iyo hawlwadeennada warbaahinta ee dalka.\nWarbixinta waxay ku tilmaamtay ciidanka ammaanka ee federaalka iyo kuwa maamul goboleedyada, oo ay ku jiraan Ciidanka Qaranka Soomaaliya, Xoogga Booliska Soomaaliya iyo Hay’adda Sirdoonka iyo Nabadsugidda Qaranka, inay yihiin kuwa ugu badan ee gaysta xadgudubyada ka dhanka ah shaqaalaha warbaahinta.\nHase yeeshee waqtigan doorasho wuxuu ilaa xad u ahaa xilli xasillan weriyeyaasha, in kastoo jawiga siyaasadeed ee dalku uu meel xasaasi ah marayo ayna qaar ka tirsan musharraxiinta cad cad ay gaareen heer ay sumcad xumeeyaan mucaaradkooda.\nGeeddisocodkan doorasho ee sanadkan wuxuu inta badan weriyeyaasha Soomaaliyeed uga dhigan yahay la kulankoodii ugu horreeyey ee tebin doorasho. Qaar ayaga ka mid ah waxay qanacsanaan ka muujiyeen heerka galitaanka goobaha doorashooyinka ee daafaha dalka, ee ay saraakiisha doorashooyinka siiyeen suxufiyiinta.\n“Waxaa jiray goobo cayiman oo loogu talagalay weriyeyaasha,” ayuu yiri Aadan. “Ka dib marka ay soo gabagabowdo codbixinta, sarkaal ka tirsan doorashada ayaa noo yeerayay si uu nooga warramo doorashada, sida cidda guulaysatay, tirada codadka iyo magaca musharraxa lagu dhawaaqay inuu guulaystay.”\nQaar ka mid ah weriyeyaasha ayaa ka cawday tallaabooyinka amniga ee la adkeeyey ee goobaha doorashooyinka qaar ka mid ah iyo goobaha u dhow xarumaha doorashooyinka.\n“Caqabaddu waxay tahay in waddooyinka la xiro (sababo amni dartood) mana jiraan gaadiid dadweyne, sidaas darteed waxaan ku khasbannaanay inaan masaafooyin dhaadheer lugayno,” ayuu yiri Maxamed Muuse Maxamed oo ah warfidiyeenka Telefishinka Bulsho ee magaalada Muqdisho.\nQaar kale oo horey u qaatay siminaarro la xiriira tebinta doorashooyinka ka hor inta aanay billaaban doorashooyinka baarlamaaniga waxay sheegeen in tababarradu ay ahaayeen kuwo waxtar leh oo ay ugu diyaargaroobeen tebinta doorashooyinka.\n“Waayoaragnimo badan ayaan ka helay tebinta doorashooyinkan,” ayay tiri Farxiyo Maxamed Xuseen oo ka hawlgasha idaacadda Dalsan. “Si wayn ayay waxtar iigu lahayd inaan wararka ka tebiyo xarumaha doorashooyinka, si wacan ayaana u sameeyay,” ayay tiri Farxiya.\nSiminaarro ku saabsan tebinta doorashooyinka oo tiradooda ay lix ahayd ayaa waxaa qabanqaabisay isla markaana martigelisay UNSOM bilihii Agosto iyo Sebtembar, iyadoo taageero ka heleysay maamul goboleedyada dalka iyo ururrada warbaahinta gudaha sida ururka MAP ee Puntland ka dhisan.\nWarbixinteedii sanadlaha ee 2016, haya’dda u doodda xuquuqda weriyeyaasha ee CPJ ee fadhigeedu yahay New York, ayaa waxay sanadkii labaad oo is xiga Soomaaliya kaalinta koowaad ka galisay tusmo la xiriirta la xisaabtan la’aanta kuwa ku xadgudba weriyeyaasha caalamka oo idil.\nIyagoo wajahaya halisahan dhabta ah, ayaa haddana weriyeyaasha Soomaaliyeed waxay muujiyeen damacooda ah inay sii wataan xirfaddooda warbaahineed.\n Galmudug iyo Puntland ayaa gabagabeeyay doorashoyinkii aqalka hoose\n Dhaqdhaqaaqa ganacsiga Soomaaliya oo sare u kacay xiliga hannaanka doorashooyinka lagu guda jiray


Qaraxii xalay oo noqday kii ugu Xooga weynaa ee ka dhaca Muqdisho iyo gaariga loo adeegsaday oo ahaa .. - iftineducation.com\niftineducation.com – Wasiirka Amniga Gudaha Xukuumada C/risaaq Cumar Maxamed, oo Warbaahinta kula hadlay Htelka SYL oo xalay la weeraray ayaa sheegay in qaraxii xalay ka dhacay agagaarka Hotelka uu ahaa kii ugu weynaa ee ka dhaca magaalada Muqdisho.\nWaxa uu xusay Wasiirka Amniga qaraxii xalay in loo adeegsaday gaari kuwa xamuulka qaada ah oo laga soo buuxiyay waxyaabaha qarxa, kaa uu tilmaamay in Ciidamada ay ku celiyeen bar koontarool oo ku dhaw dhismaha Hotelka SYL halkaasna uu gaariga uu uu ku qarxay.\nWasiirka ayaa sheegay in qaraxii xalay uu ahaa mid ka xoog badnaa qaraxii sanadkii hore lagu weeraray dhismaha Hotelka Jaziira ee magaalada Muqdisho, waxa uuna tilmaamay in baarisla horudhac ay sameeyeen booliiska iyo Hay’ado tagaeera lagu ogaaday in qaraxii xalay culeeskii ahaa 200KG .\nQaraxii xalay oo ahaa mid aad u xooganaa si weyna looga maqlay guud ahaa magaalada Muqdisho ayuu sheegay Wasiirka amniga gudaha in uu samaeyntiisu uu aad u yaraa , uuna ilaah ka bad baadiyay dad badan oo ka agdhawaa halka uu qaraxaasi ka dhacay.\nWasiirka ayaa sidoo kale sheegay in Ciidamada amniga ay toogteen rag uu sheegay in ay damacsanayaeen in ay gudaha u galaan Dhismaha Hotelka SYL, waxa uuna bogaadiyay Wasiirka Ciidamada amaanka uu sheegay in ay yihiin geesiyaal naftooda u huray difaaca dadkooda.\nUrurka Dhakhaatiirta Indhaha Soomaaliyeed oo Muqdisho lagu yagleelay Hogaana doortay (Daawo Sawirada)


Goobaha Dalxiiska ee Sandals waxay u Dabaaldegayaan Muhiimad Muhiim ah Maalgelinta Cusub ee Kariibiyaanka\nBogga ugu weyn » Maqaallada Wararkii Ugu Dambeeyay » Hoteelada & Dalxiisyada » Goobaha Dalxiiska ee Sandals waxay u Dabaaldegayaan Muhiimad Muhiim ah Maalgelinta Cusub ee Kariibiyaanka\nJebinta Wararka Caalamka • Jebinta Wararka Safarka • Caribbean • Education • Warshadaha Warshadaha • Hoteelada & Dalxiisyada • Jamaica News Breaking • Wararka Raaxada • News • jiga • Waajib ah • Aroosyada Jaceylka Malabka • Dalxiiska • Cusbooneysiinta Socdaalka Safarka\nSandals Resorts International (SRI) waxay ku dhawaaqday sannad-guuradii 40-aad ee ka soo wareegtay astaantii calankeeda ee lammaaneyaasha kaliya, Sandals Resorts. Tan iyo markii ay albaabadeeda ka furtay Montego Bay 27 -kii Nofembar, 1981, Sandals Resorts waxay ka farxisay martida, waxay la kaashadeen la -taliyayaasha socdaalka, waxayna gacan ka geysteen dhisidda dalxiiska ee Kariibiyaanka oo dhan, halkaas oo ay ka go'an tahay inay horumariso heer -sare ee martigelinta gobolka oo dhan, mid ka mid ah kuwa ugu meelaha dalxiiska adkaysi u leh ee adduunka.\nShirkadda dalxiiska ee raaxada waxay u dabaaldegaysaa 40 sano oo soo dhaweyn ah oo loo dhan yahay.\nWaxay xuseysaa dhaxalkii aasaasihii Gordon “Butch” Stewart ”iyo aasaaska mustaqbalka.\nSandals Resorts waxay ku dhawaaqday Dugsi Cusub oo Martigelin, 40 mashaariic dalxiis oo beesha Kariibiyaanka ah, xaflado loo dalxiis tago, iyo qaar kaloo badan.\nShirkadda raaxada ee loo dhan yahay ee loo dhan yahay waxay u dabaaldegaysaa sannad-guurada sandals-ka iyagoo maamuusaya dhaxalka aasaasihii, Gordon 'Butch' Stewart, isagoo iftiiminaya saameynta dalxiiska ee bulshooyinka Kariibiyaanka ee maxalliga ah, oo saacadda dib ugu celinaya madadaalo nostalgic ah oo la qorsheeyay gudub dhammaan Sandals-ka loo dhan yahay ee loo dalxiis tago, waxayna sii wadi doontaa waxyaabo yaab leh oo dheeraad ah oo la soo bandhigi doono sannadka oo dhan.\n“Sannadkan waxay u tahay astaan taariikhi ah oo cajiib ah Sandals Resorts, waxayna si gaar ah macno u leedahay maadaama aan qaadno daqiiqaddan si aan u maamuusno waxa aabbahay abuuray oo aan ka sii wadno dhaxalkiisa sharafta leh ee Kariibiyaanka oo dhan,” ayuu yiri Guddoomiyaha Fulinta SRI Adam Stewart. “Tan iyo markii calanka la furay 1981kii Sandals Montego Bay, waxaan sii wadnay inaan sare u qaadno oo aan hoggaaminno goobta loo dhan yahay ee loo dalxiis tago. In ka badan intaas, waxaan soo bandhignay in qaar ka mid ah hal -abuurnimada soo -dhoweynta ugu xiisaha badan oo waarta ee warshadda laga abuuray Kariibiyaanka. Waan ku faanayaa inaan u dabaaldego dhacdadan muhiimka u ah shirkadeena oo ay weheliyaan qoyskeena Sandals -ka markaan eegno 40 -ka sano ee soo socda dhiirrigeliyay aragtida Caribbean iyo hal -abuurka. "\nIyada oo lagu maamuusayo sannad -guuradii 40 -aad, Sandals Resorts waxay ku faantaa inay ku dhawaaqdo:\nGordon “Butch” Stewart International School of Martigelinta iyo Dalxiiska\nIyada oo lagu sharfayo aasaasihii dambe ee Sandals Gordon “Butch” Stewart iyo halyeeygiisa hal -abuurka ganacsi iyo rumaynta nolosha oo dhan ee awoodda waxbarashada, Sandals Resorts International waxay ku dhawaaqaysaa dhismaha Gordon “Butch” Stewart International School of Hospitality and Tourism at The University of the University West Indies (UWI) iyo iyadoo lala kaashanayo Jaamacadda Caalamiga ah ee Florida (FIU) Chaplin School of Hospitality & Tourism Management. Labada hoggaamiye ee waxbarashada dalxiiska, FIU oo shuraako la ah UWI, waxay horumarin doonaan jiilka xiga ee dalxiiska caalamiga ah iyo hoggaanka martigelinta, iyada oo loo marayo barnaamij dhammaystiran oo shahaadada koowaad iyo qalin -jabinta ah. Dugsiga cusub wuxuu ku yaallaa Xarunta Galbeed ee Jaamacadda West Indies, Mona oo ku taal caasimadda dalxiiska ee Kariibiyaanka ee Montego Bay.\nMeel-goyn, xarun cilmi-baaristu hoggaamiso, Gordon “Butch” Stewart International School of Martigelinta iyo Dalxiiska ayaa ardayda siin doonta fursado waxbarasho oo macno leh oo ka baxsan fasalka. “Aabbahay wuxuu rumaystay barashada waayo-aragnimada-‘ tababar shaqo-ku-qaadasho ah, ’sida uu inta badan u dhigo,” ayuu yiri Stewart. “Maadaama uu yahay ganacsade dhammaystiran iyo riyo -nololeed oo dhan, wuxuu ogaa in guushu ka dhalatay qolka guddida; halkii laga helay daqiiqadihii sahaminta iyo daahfurka. Waa dariiqaas oo dhiiri gelin doona manhajka heer caalami ah, oo ardayda gelinaya waaya-aragnimada dhabta ah ee qayb ka ah horumarkooda. ”\nMaalgelinta waxbarashada ayaa muddo dheer ahayd mudnaanta SRI, dugsiga cusubna wuxuu dhammaystiri doonaa Jaamacadda Sandals Corporate, oo loo aasaasay inay siiso xubnaha kooxda Sandals ee fadhigoodu yahay Kariibiyaanka fursado ay ku hormariyaan oo ku hormariyaan xirfadaha shaqada oo ay ku kasbadaan shahaadada koowaad ee jaamacadda iyo tan qalin-jabinta. "Markaan maalgelinno dadka Caribbean -ka, waxaan maalgelin ku samaynaynaa mustaqbalka gobolka," ayuu yiri Stewart.\n40 for 40 Initiative: Mashaariicda Ka Faa'idaysanaya Bulshooyinka Kariibiyaanka\nIn kasta oo aysan ahayn erey markii Sandals la aasaasay afartan sano ka hor, ruuxa mas'uuliyadda bulsheed ee shirkadda (CSR) ayaa qayb ka ahaa dhismaha shirkadda tan iyo markii la aasaasay. "Xiriirka ka dhexeeya dalxiiska iyo samaqabka bulshooyinka Caribbean -ka ee aan ka hawlgalno lama dafiri karo," ayuu yiri Adam Stewart. Sharafta shirkadda 40th sannad -guurada, Sandals Resorts International, oo ay weheliyaan Sanduuqa Sandals, ururka aan macaash doonka ahayn ayaa la bilaabay 2009 si uu uga caawiyo SRI inay isbeddel ku samayso nolosha dadka Kariibiyaanka ah, waxay tilmaamaysaa afartan mashruuc oo sida ugu wanaagsan u soo bandhigaya xidhiidhka cajiibka ah ee u dhexeeya dalxiiska-warshadaha ugu saamaynta badan gobolka-iyo awooddeeda ay ku beddeli karto bulshooyinka Kariibiyaanka. noloshana hagaajiyo.\nMashaariicda waxaa laga dooran doonaa shan aag oo waaweyn: taageeridda beeraleyda maxalliga ah, tababarka martigelinta & shahaado -siinta, ilaalinta kheyraadka dabiiciga ah, ka -faa'iideysiga farsamada gacanta ee gaarka ah iyo gaarsiinta bulshada. Laga soo bilaabo dadaallada ilaalinta deegaanka ee UNESCO goobta Dhaxalka Adduunka ee Buuraleyda Buluugga iyo John Crow ee Jamaica iyo hagaajinta awoodda beeraleyda si loo kordhiyo dadaalladooda ku aaddan wax soo saarka cuntada waara, si dhow loola shaqeeyo farsamayaqaannada maxalliga ah si sare loogu qaado kartidooda, xubnaha kooxda Sandals -ka ayaa soo rogaya inay gacmahooda kor u qaadaan si ay mashaariicdan nolosha ugu soo jiidaan waxayna ku martiqaadayaan martida inay ku soo biiraan.\nHad iyo jeer Waqtiga Jasiiradda - Soo bandhigidda Sandals PalmCast\nSandals Resorts waxay bilaabaysaa wada-hadalka waxayna ku haysaa Kariibiyaanka safka hore iyadoo leh muuqaalkeedii ugu horreeyay abid, “Sandals PalmCast,” oo siinaya dhagaystayaasha xog-ogaal u noqoshada dhammaan dhacdooyinkii ugu dambeeyay ee ka dhaca dhammaan meelaha lagu nasto oo leh 13- illaa 20-daqiiqo oo soconaya aragtiyaha khabiirnimada, dulmarka dalxiiska, iyo waraysiyo khaas ah oo layaab leh jidka. Iyada oo celcelis ahaan celceliska martida ku dhow 50%, martida Sandals aad bay daacad u yihiin waxayna aad u xiiseynayaan inay wax ka bartaan dhacdooyinkii ugu dambeeyay ee dalxiiska iyo guud ahaan Kariibiyaanka oo ka yimid Sandals Resorts, oo ah danjiraha sumadda Caribbean -ka qiimeeya.\nGuriga dhexdiisa, martidu waxay ku biiri karaan dabbaaldegga dhammaan Goobaha Sandals-ka iyagoo leh nuuxnuuxsi nostalgia oo ay ka mid yihiin:\nLaga soo bilaabo OG ilaa mid aan caadi ahayn - Kadib & Hadda Cocktails Custom & Adeegga Barkadda Cusub\nMaaddaama ay yihiin hal-abuureyaasha baarka dabaasha, Sandals-ku wuxuu ogyahay shay ama laba ku saabsan ku shubista cocktails-ka barkadda ku habboon. Astaanta ayaa u dabbaaldegeysa iyada oo abuuraysa qaar ka mid ah kuwa ugu cadcad oo cusub oo dib u soo celisa qaar asal ah. Martidu waxay hoos u qaadan karaan haadka xusuusta iyaga oo dhinac ka eegaya menu-ka is biirsiga ee 1981/2021 si ay u kala beddelaan dhadhanka iyada oo aan la isticmaalin mishiinka waqtiga si loo tago. Dhammaan Goobaha Dalxiiska ee Sandals waxay kaloo bilaabi doonaan adeeg cusub oo barkadda dabaasha ah oo u adeegaya cuntada fudud ee Kariibiyaanka ee dhiirrigelisay & menu is biirsaday si martidu u seexdaan barkadda barkadda muddo dheer. Intaa waxaa sii dheer, baararka iyo maqaayadaha ku yaal sumadda oo dhan waxay bilaabi doonaan waayo-aragnimo is biirsaday oo gacan-ku-samays ah oo cusub oo ka kooban siddeed cocktails cusub oo la diyaariyey iyadoo la adeegsanayo isku-darka dhadhanka gaarka ah, khamriga qaaliga ah, maaddooyinka cusub, iyo geedo-gacmeedyada laga soo qaatay beeraha maxalliga ah.\nKabaha Sandals Dib u Celinta Dhacdooyinka\nMartida kabaha sandalku waxay u damaashaadi karaan sidii 1981kii oo kale oo leh dabbaaldegyo barkad oo toddobaadle ah oo gaar ah si loogu xuso 40 sano oo madadaalo ah. Martidu waxay qoyn karaan qorraxda halka wixii la soo dhaafay ay la kulmayaan mustaqbalka ay noolyihiin DJ -yada nool ee wareejinaya muusikada dhiirrigelinta leh iyo kuwa baarka ka shaqeeya ee u adeegaya is biirsadayda farshaxanka caadiga ah.\nUrurinta Tafaariiqda Guryaha ee Dukaamada Dalxiiska ee Beach House\nSandals Resorts waxay bilaabaysaa EST. T-shaati iyo gurmad tafaariiqeed oo 1981-kii dhiirrigeliyay ayaa laga heli karaa dhammaan dukaammada loo dalxiis tago ee Beach House. Martidu waxay ka dooran kartaa toban naqshadood oo nostalgic ah oo firfircoon oo xushmeeya qaabkii aasaaskii Sandals, oo la heli karo iibsashada laga bilaabo Noofembar.\nKa sokow qorshayaasha hantida, Sandals-ka nasiibka leh waxay doortaan Abaal-marinnada iyo la-taliyayaasha socdaalka Khabiirka Kabaha Khaaska ah ee Muddada dheer Shahaadaysan ayaa sidoo kale lagu daaweyn doonaa casho-soo-celinta martida waxaana sidoo kale lagu casuumi karaa inay ku soo biiraan doonnida xuska Sanad-guurada 40-aad 'doonida saxiixa oo ku jirta socdaal dabbaaldegga dabbaaldegga ah oo ku teedsan xeebta Bari sannadka oo dhan.\nSi aad u ogaato wax badan oo ku saabsan sida Sandals Resorts ay ugu dabaaldegeyso Sanadguuradeeda 40aad iyo inay la socoto wixii la yaab leh oo soo socda, hubi inaad booqato halkan.\nSi aad u ballansato joogitaanka Sandals Resorts, booqo halkan.\nSandals® Resorts waxay siisaa laba qof jacaylka ugu jaceylka badan, Khibrad raaxo leh oo kujirta Kariibiyaanka oo ku taal 15 meelood oo xeeb leh oo qurux badan oo ku yaal Jamaica, Antigua, Saint Lucia, The Bahamas, Barbados, Grenada, iyo meesha cusub ee 16aad ee imaanaysa Curacao Abriil 2022 U dabbaaldegaya 40 sano, shirkadda ugu horreysa ee loo dhan yahay ee dalxiiska ayaa bixisa ka-mid-noqosho tayo badan marka loo eego kuwa kale ee meeraha. Goobaha Sandals -ka gaarka ah waxaa ku jira saxeexa Love Nest Butler Suites® ugu dambayn asturnaanta iyo adeegga; butlers oo ay tababartay Guild of Professional English Butlers; Red Lane Spa®; 5-Star Global Gourmet ™ cuntada, hubinta aalkolada khamriga sare, khamriga qaaliga ah, iyo maqaayadaha qaaska ah ee cuntada leh; Xarumaha Aqua oo leh aqoonsi iyo tababar PADI® oo khabiir ah; Wi-Fi dhakhso leh xeebta ilaa qolka jiifka iyo Sandals Aroosyada La Habayn Karo. Resorts Sandals waxay u dammaanad qaadaysaa martida nabada maskaxda laga bilaabo imaanshaha ilaa bixitaanka Borotokoollada Platinum Sandals ee Nadaafadda, tallaabooyinka caafimaad iyo badbaado ee shirkadda ee loogu talagalay inay martida siiso kalsooni aad u badan marka ay ku safrayaan Kariibiyaanka iyo sidoo kale Hubinta Fasaxa Sandals-ka cusub, oo ah barnaamij ilaalin fasax oo dhammaystiran oo ay ka muuqato dammaanad-warshadeed oo ugu horreysa fasax beddel bilaash ah oo ay ku jirto duulimaadkii martida saamaysay by joojinta safarka ee la xidhiidha COVID-19. Sandals Resorts waa qayb ka mid ah Sandals Resorts International (SRI) oo qoysku leeyahay, oo uu aasaasay Gordon “Butch” Stewart, oo ay ku jiraan Goobaha Xeebaha ee ku wajahan qoyska. Wixii macluumaad dheeraad ah ee ku saabsan Sandals Resorts Luxury Include® farqiga, booqo sandals.com.


FA-da oo laga yaabo inay mar kale ganaax gorada u galiyan Sir Alex. – SBC\nFA-da oo laga yaabo inay mar kale ganaax gorada u galiyan Sir Alex.\nXiriirka ciyaaraha kubada cagta wadanka Ingiriiska Football Association FA ayaa laga cabsi in mar kale ay ganaax dusha u saarana tababaraha kooxda Manchester United Sir Alex Furguson ka dib markii la sheegay in uu ka sii hadley garsoorihii dhexdhexaadinayey ciyaartii Man U & Chelsea ee 8-dii bishan May ka dhacdey garoonka Shayaadiinta cas cas ee Old Trafford.\nCiyaartaasi intii aanay dhicin oo FA-duna shaacisey in uu dhexdhexaadin doono garsoore Howard Webb oo ahaa garsoorihii hayey ciyaartii final-ka ee koobka aduunka ayaa Sir Alex wuxuu ku tilmaamay Howard Webb “Ninka ugu wanaagsan ee shaqadaasi ku fiican”.\n“Waxaan helaynaa garoosaraha (Albiitaraha) ugu wanaagsan, shakina kuma jiro in uu yahay, lakaiin in aynu la kulano go’aan qaldan waa mida ugu weyn ee aan ka casbi qabno” ayuu yiri Sir Alex oo ka hadlayey magacaabista Howard Webb in uu dhexdhexaadiyo ciyaartii Manchester United & Chelsea oo Man United ay ku garaacdey Chelsea 2-0.\nMadaxda FA-da ayaa sheegay in tababaraha Old Trafford uu ku xadgudbey xeerka lambar E3 oo ah in tababaraaasha kooxaha aanay ka hadli karin arimaha garsoorayaasha ka hor ciyaarta, sharcigaasi oo bishii October loo qaybiyey tababarayaasha kooxaha Ingiriiska.\nQoraal eedeyn ah oo loo gudbiyey Sir Alex ayaa la sheegay in ay u muuqanayso in maamulka Man United uu iska indho tiray dharbaaxadii ganaax ee lagu amray inaanu imaan karin shan kulan oo ka mid ahaa Premiership-ka & FA-ga.\nQoraal jawaab ah oo maamulka Manchester United ay u soo gudbiyeen FA-ga ayey ku sheegeen in ay tahay hawlaha Tababaraha arimaha lagu soo eedeeyey Sir Alex ee dambiga laga dhigayo, waxaana ay sheegeen in ay tahay in aanu wax dambi ah laheyn.\nGo’aan inay soo gaaraan maamulka Man United ayaa ku ekaa shaley 4-tii galabnino waxaana haatan la sheegayaa in gudiga adaabta ee FA-ga ay haatan dhageysanayaan dacwadaha anshaxa la xiriira ee lagu soo oogay Sir Alex.\nSir Alex ayaa la sheegay in laga dalbadey in dhageysi shakshi ah uu uga soo qayb galo eedeymaha dhanka anshaxa la xiriira ee lagu soo oogay, laakiin waxaa la sheegay in uu iska indho tiray dalabkaasi uuna sheegay inaanu laheyn wax dambi ah, iyadoo la xaqiijiyey in dhageysiga dacwadaha dhanka anshaxa la qaadayo isagoo maqan Sir Alex Ferguson.\nSir Alex ayaa ka dib markii afka uu la galay oo uu ka wax sheegay garsoore Martin Atkinson oo ahaa dhexdhexaadiyihii ciyaartii 1-dii bishii March ee sanadkan ka dhacdey garoonka Chelsea ee Man United lagaga badiyey 2-1 ayaa lagu ganaxay shan kulan oo aanu cagta soo dhigi karin seeraha tababarayaasha kooxaha ka maamulaan xiliga ay ciyaarayso kooxdoodi.


Ramla Cali: Feedhyahan qarsoodi libin ku gaadhay - BBC News Somali\nRamla Cali: Feedhyahan qarsoodi libin ku gaadhay\nLahaanshaha sawirka Richard Moore\nImage caption Ramla Cali waxay doonaysaa in ay noqoto feedhyahankii ugu horeeyey ee Soomaaliya uga qayb gala ciyaaraha Olombigga\nRamla Cali markay ku guulaysatay tartanka feedhka ee Ingiriiska sanadkii 2016-kii, qoyskeedu ma daawanayn. Sababtuna ma aha in ay diidanaayeen ee warba waanay ka hayn.\nWaa haweenaydii ugu horaysay ee Muslimad ah ee ku guulaysatay tartanka feedhka Ingiriiska, muddo dheerna way ka qarinaysay qoyskeeda arintaas oo waxay ka baqaysay in aanay u ogolaan doonin, ilaa haatanna qaarkood baan ogolayn ba.\n"Waxaan xasuustaa markaan u tartamayey billaddda heer qaran ee feedhka, reerkayagu wuxu deganaa xaafadda Bethnal Green oo London ku taal, ciyaarta kama dambaysta ahina waxay ka dhacaysay York Hall oo aad xaafadayada ugu dhawaa" ayay tidhi Ramla Cali oo BBC-da u waramaysay.\nIyadoo hadalkeeda sii wadda ayay tidhi "waxaan xasuustaa inaan maalintaa tabobarahayga u sii dhiibay boorsadii qalabku iigu jiray oo aan ku idhi iska sii soco waan kaa daba imane. ka dibna hooyaday aan ku idhi hooyo waan soo yara lugaynayaaye hadhow baan soo noqon. Warba waanay u hayn in aan tagayo oo aan tartanka feedhka ee heer qaran ka qayb galayo, waxaas ayaan u soo maray feedhka"\nRamla Cali waxay barashada feedhka bilawday markay dhawr iyo tobon jirka ahayd, hooyadeedna waxay u sheegi jirtay in ujeedadeedu tahay jimicsi ee aanay tartan doonayn.\nMuuqeeda degani wuxu dedi jiray siday ugu heellantahay feedhka, qiyaaastii markay dhawr iyo labaatan jirsatay uun baana la ogaaday in ay feedhka ciyaarto.\n"Waxaan xasuustaa markaan tabobarka ka soo noqdo ee aan iyadoo guriga la wada fadhiyo soo galo oo aan is idhaa tolow maxaa dadkii isku keenay, sababta oo ah qoyskayaga caado uma ahayn in qolka fadhiga uu kuwada sheekaysto, makaasaa durbadiiba la igu yidhi jooji waxan aad waddo, maxaad isla qaawinaysaa? Hablaha Muslimiinta ahi waxan aad samaynayo ma sameeyaan, waxani waa ciyaarihii ragga, bal dadku maxay odhan doonaan markay ku arkaan? ayey tidhi Ramla oo ka waramaysa waayaheeda.\n"Waan muraaradillaacay markaan hadalkoodaa maqlay" ayey tidhi. Waxay markii hore u tartarmaysay Ingiriiska haddase waxay u tartantaa dalkeeda Soomaaliya.\nSi ay u raalli galiso qoyskeeda, ayey Ramal oo markaa feedhka fudud ciyaartaa joojisay, caadayna u noqotay oo kolba marka la ogaado way joojin jirtay tabobarka. Hase yeeshee go'aankeedu halkiisii uun buu ahaa.\nRamla waxay ka qalin jabisay jaamacad, marna waxay u shaqayn jirtay shirkad sharciyada ka shaqaysa laakiin waxay soo rawaxi jirtay goor dambe oo habeenimo ah. Lix bilood ka dib ayey ku noqotay ciyaartii oo nolosheda si aad ah saamayn ugu yeeshay.\nMudisho ayay ka qaxeen\nRamla iyada oo ilmo yar ah ayaa qoyskoodu ka qaxeen magaalo madaxda Soomaaliya horaantii sagaashameeyadii markii dagaalka sokeeye socday waxaana halkaa kaga dhintay walaalkeed oo 12 jir ahaa oo isagoo dibadda ku ciyaaraya madfac dilay.\nIn ay maanta nooshahay waxay kula noqonaysaa inay si mucjiso ah ku badbaaday marka hooyadeed ka sheekayso dhibaatadii ka qabsatay safarkii ay kaga qaxeen magaalada.\nImage caption Somalia has been plagued by insecurity for more than two decades\n"Gurigayagii baanu kaga soo qaxnay wax kasta oo aanu haysanay iyo waraaqahayagii. madaafiic baa dhacaysay rasaasna waa nalagu ridayey, dad baabuurka nala saarnaa bay dileen" ayay tidhi Ramla hooyadeed Aniisa Maye Maalim.\nSagaal maalmood oo silic ah oo ay dooni u sii saarnaayeey Kenya, oo ay Aniisa sheegtay in dadkii dooni kuwa shiraaca ah oo ay saaraayeen ahi macaluul u dhinteen ayay Mombasa gaadheen. Waxay ku noolaayeen raashin ay Qaramada Midoobay siin jirtay markii dambena qaxootinimo ayay ku tageen Ingiriiska.\nLondon bay degeen oo Ramla oo Af-Soomaali keliya ku hadashaa ay waxbarasho ka bilowday.\n"Waan yara hilboonaa, ilayn cuntada Soomaalidaa aad u macaane, dabeetana arday badan baa igu caayi jiray miisaankayga, ka dib baan tagay goobta jimicsiga ee jidh dhiska" ayay tidhi Ramla.\n"Kama dambaystii waxaan arkay jimicsiga feedhka oo dadka la barayo waanan ku biiray, dhidid baa iga da'yey oo waan neef tuurayey, dabeetana waxaan idhi noocan baan jecelahay, sidii baan ku bilaabay natiijadiina waxay noqotay in jidhkaygii dhismay, kalsooni aan helay dad badanna aan la saaxiibay" ayey tidhi Ramla\nDhawr sanadood ka dib waxay si qarsoodi ah u tabobarataba waxay bilowday in ay ka qayb gasho tartannada feedhka markaas ayayna bulshadu baratay in kasta oo weli qoyskoodu aanu war ka hayn, waxa keliya oo ogaa walaalkeed oo ka yar oo isaguna qarin jiray.\nHooyadeed oo aad u diidanayd barashada feedhka ee inanteeda oo aabaheeed kaga darrayd ayaa tidhi "guriga waxay iman jirtay iyada oo koofiyad iyo muraayad madow xidhan"\n"Maalin baan arkay indhaheeda oo madoobaaday markaasaan ku idhi maxaa kugu dhacay Ramlaay? markaasay tidhi hooyo waxba iguma dhicin" ayey tidhi\nCaqabadii guurkeedu la kulmay\nMarka la ogaadoba waxay qoyskeeda ku odhan jirtay waan joojiynayaa, laakiin maalin ka hor maalintii loo soo geed fadhiisanayey oo laba sanadood ka hor ahayd, ayaa qoyskoodu ogaadeen in ay weli waddo feedhkii.\nHablihii ay walaalaha ahaayeen iyo hooyadeed ayaa ninkii ay u doonanayd oo la yidhaa Richard Moore, oo qudhiisu ah tabobare feedhka ah, ayay u sheegeen in aanay ogolaanayn in uu guursado hadii aanay Ramli joojin feedhka ay ku weleftay.\nLahaanshaha sawirka Charles Hyams\nImage caption Ramla Ali iyo saygeeda Richard Moore oo wada taagan gegida tartanka feedhka mar ay feedhtamaysay\nGuurkii caqabad baa ka hor timi!\n"Waxay ila noqotay in aan idhaa waayahay waan ka joojinayaa, anoo og in aanay iga dhab ahayn" ayuu yidhi Moore, oo uu awoow u ahaa tabobarihii hore ee kooxda Chelsea, Dave Sexton.\n"Waxaan doonayey in ay ku farxaan guurka laakiin waxaan sidoo kale doonayey in aan arko Ramla oo gaadhay yoolka ay hiigsanayso oo ka midhidho dhalisa waxay nolosheeda oo dhan u dadaalaysay" ayuu yidhi.\nMaaalintaa dharaartii ku xigtay ayay Ramli ku guulaysatay tartanka feedhka ee England. Laakiin markii ay aqal galayeen oo ahayd bishii Oktoobar 2016- ka hor ayay joojisay ciyaaraha feedhka.\n"Maalin baa telefoon ii soo dhacay oo la ii sheegay in la ii xushay in aan ka qayb galo tartanka ciyaaraha feedhka ee Yururb, dabeetana waxaan is idhi diiday odhan kari maayee aan ku noqdo tabobarkii, waxaanu ahaa go'aankii ugu fiicnaa ee aan weligay qaato" ayay tidhi Ramli\nWaxay bil ka hor Ingiriiska uga qayb gashay tartanka horyaalka feedhka ee haweenka Yurub intii aanay mar labaad hadana ku guulaysan tartanka Feedhka Ingiriiska bishii Diisembar 2016-kii.\nLaakiin sannadkii hore ayaa Ramli waxay go'aansatay in ay u tartanto Soomaaliya oo ah dal had iyo goor lagu tilmaamo in uu yahay dawlad baaba'day oo aan lahayn xidhiidh u qaabilsan ciyaaraha feedhka.\nHase yeeshee qoyskan cusub ee dhawaan is guursaday ayaa dedaalkoodii wuxu dhaliyey in la abuuro xidhiidhka feedhka bishii Feeberweri oo Moore na wuxu noqday tabobaraha qarnka ee feedhka.\nIyadoo Ramla iyo Richard ay weli wadaan dedaalka yoolka ay hiigsanayaan, ayaa waraysi ay siisay TV Soomaalidu leedahay waxa uu geliyey yididiilo.\nRamla oo ka sheekaynaysa dhacdadaa ayaa iyadoo muusoonaysa tidhi " nin ii abti ah baa ila soo hadlay oo igu yidhi aad baan kuugu hanwaynahay. Waxaad waddaa wax fiican, aad baanan uga damqaday markaan maqlay in aad muddada intaa leeg qarsoodi ku soo wadday. Ha baqan anigaa hooyadaa u sheegaya in waxaad samaynaysaa yahay wax fiican oo aan ceeb ahayn"\n"Alla maxaan maalintaa ooyey" ayey tidhi.\nKama dambaystii Ramla hooyadeed baa ogolaatay markay ogaatay in ay wax fiican u qaban karto dalkeed Soomaaliya ee dhibaatadu ka jirto.\n"Imika kama joojin karo oo waanay iba yeelayn, markaa waxaan yeeli uun wixii ay ku farxayso" ayay tidhi Aniisa Maalim.\n"Waxaan ku idhi uun khimaar xidho si dadku u gartaan in ay tahay gabadh Muslimad ah oo fiican"\nHaldoor bulsho ayay noqotay\n"Sababta ay hooyaday ii odhan jirtay jooji waxay ahayd waa bulshada oo ay dhaliishooda ka baqaysay, laakiin markay ogaatay in bulshadii ogolaatay iyaduna way aqbashay" ayay tidhi Ramla.\n"Run ahaantii imika aad bay ii taageertaa, ma malayn kartid farxadda iyo xiisaha ku galaya markaad wax aad jeceshahay kala sheekaysato qof aad jeceshahay, waa dareen aan la cabbiri karin"\nRamla waxay sidoo kale taageero aan kala go' lahayn ka heshay bulshadii ay hooyadeed marka hore ka cabsanaysay in ay dhaliili doonto.\n"Maalin kasta waxa dadku ii soo qoran fariimo odhanaya wax fiican baad dalkeena u taraysaa, wacyiga bulshadeenaad kor u qaadaysay, dalkeena oo col iyo abaar uun lagu bartay muddo dheer ayaad wax war togan lagaga sheego falaysaa, aad baanu kuugu mahadnaqaynaa" ayay tidhi Ramla\nInkasta oo dad bulshada ka mid ahi ay weli dhaliilaan oo ay weliba ka mid yihiin walaalaheeda iyada ka waawayni, hadana waxay hiigsanaysaa in ay talaabo kale hore u sii qaado.\nSoomaaliya weligeed kama ay qayb galin tartanka feedhka ee ciyaaraha Olombigga, billad ay ku guulaysatana hadalkeed ba daa, laakiin Ramala Cali waxay doonaysaa in ay labadaa arimood ba ka dhabayso.\nHaday guul ka soo hoyso iyo hadii kaleba, Ramli waxay rumaysantahay in isku dagyga arintaasi sidiisaba guul u yahay.\n"Mar baa [qof dumar ahi] fariin iigu soo dirtay baraha bulshadu ku xidhiidho oo waxay tidhi: inantayda ayaa daawatay waraysi lagaa qaaday dabeetana waxay bilowday in ay feedhka barato, waana toban jir. War fiican buu ahaa oo waxaan is idhi hadii aad sidaa dadka qof dhiiri geliya ugu noqoto waabad guulaysatay" ayay tidhi Ramala Cali


Shirkadaha ugu mushaarooyinka badan ayey raggu ku badan yihiin - Radio Sweden Somali - Raadiyaha Iswiidhen | Sveriges Radio\nShirkadaha ugu mushaarooyinka badan ayey raggu ku badan yihiin\nLa daabacay onsdag 5 november 2014 kl 15.00\nNin, deggan magaalo wayn, oo laga yaabo inuu ka howl-galo bangiga ayaa ah cidda ku guuleeystay kor u kaca mushaarooyinka. Iyada oo marka ugu horreeysa ey kaalinta 23 soo geleyaan shirkadaha ey ka howl-galaan badanaa haweenku sida dukaanka Ikea ee nawaaxiga Älmhult.\nShirkadda wararka Iswiidhen ee TT ayaa iyada oo la kaashaneeysa shirkadda Creditsafe daraeeysay shirkadaha safka hore kaga jira kor u kaca mushaarooyinka ee dalka. Kuwaasina oo ey ugu sii horreeyaan qaar ka mid ah shirkadaha dhaqaalaha ee ka howl-gala magaalada Stockholm.\nLiiska mushaarrooyinka ayey ugu sarreeyaan howl-wadeennada shirkadda daarta dhaqaalaha ABG Sundal Collier oo ka howl-gala magaalada Stockholm, kuwaasina oo isku celcelin qaata mushaarrooyin gaarsii-san 1 530 000 oo kronka iswiidhishka ah sannadkii. Iyada oo uu farqi aad u ballaaran u dhexeeyo kolka loo barbar-dhigo shirkadaha ugu mushaarrooyinka wanaag-san ee tusaale ahaan degmada Arjeplog oo dhacda waqooyiga dalka Sweden, shirkadda maqaayadaha Tjintokk oo isku celcelin ey howl-wadeennadoodu qaataan sannadkii 279 000 oo koronka iswiidhishka ah.\nShirkadaha ey raggu ku badan yihiin ayaa aad ugu sarreeya mushaarooyinka ey howl-wadeennadu qaataan. 32 ka mid ah 268 degmo ee tira-koobkan qaybta ka ah ayey kuwooda ugu mushaarooyinka sarreeya ey in bar ka badan ka howl-galaan haween, waana goobaha shaqada ee maqaayadaha laga cunteeyo iyo goobaha dar-yeelka caafimaad badankood.


Suudaan waxaay saxiixi doontaa heshiiska nabada ee Darfur inkasta oo qaarkooda ay qaadaceen – Benaadirtv.com\nSuudaan waxaay saxiixi doontaa heshiiska nabada ee Darfur inkasta oo qaarkooda ay qaadaceen\nDawladda ku-meel-gaadhka ah ee Suudaan iyo kooxaha fallaagada ah ayaa la filayaa inay kala saxeexdaan heshiis nabadeed Isniinta si loo soo afjaro 17 sano oo colaado ah – in kasta oo ay qaadaceen dhaqdhaqaaqyada qaar intii lagu jiray wadahadallada.\nWadahadalada ayaa ka soconayay caasimada South Sudan ee Juba, waxaana ka qeyb galaya kooxaha fallaagada ah ee ka howl gala gobolada Daarfuur, Blue Nile iyo Koonfurta Kordofan.\nDagaalka u dhexeeya ciidamada dowladda iyo kooxaha fallaagada ah ayaa billowday 2003-dii waxaana ku dhintay boqolaal kun oo qof. Malaayiin ayaa laga qasbay guryahooda.\nRaiisel wasaaraha Suudaan Abdalla Hamdok ayaa gaaray magaalada Juba galabnimadii Axada wuxuuna la kulmay hogaamiyaasha kooxaha kacdoonka kahor xaflada saxiixa rasmiga ah.\nHogaamiyaha golaha madaxbanaan ee Sudan, General Abdel Fattah, ayaa la filayaa inuu ku biiro Mr Hamdok iyo Madaxweynaha South Sudan Salva Kiir xaflada.\nWadahadalka nabada ayaa istaagay dhowr jeer kadib geeridii wasiirkii hore ee gaashaandhiga sudan, Jamaleldin Omar, iyo masiibada Covid-19.\nLaba toddobaad ka hor qaar ka mid ah mucaaradka ayaa qaadacay wadahadalka iyada oo dhinacyadu ay u dhawaadeen guul. Mid ka mid ah Mucaaradka ugu weyn ee ka baxay wadahadalada ayaa ahaa SPLM-N oo uu hogaamiyo Abdelaziz Adam Al-Hilu ee Koonfurta Kordufan.\nKooxda ayaa sheegtay in dhexdhexaadiyayaashu aysan dhageysan cabashadooda ka dhanka ah General Mohamed Hamdan Dagalo, oo sidoo kale loo yaqaan Hemetti, kuxigeenka gudoomiyaha Golaha Koowaad ee Suudaan iyo taliyaha guutada Rapid Support Force (RSF) – oo ah nin muran badan ka dhaliyay siyaasada Sudan.\nKooxda ayaa ku eedeysay Gen Dagalo “inuusan dhexdhexaad aheyn oo uusan u qalmin” inuu hogaamiyo wefdiga dowladda Sudan wadahadallada nabadeed maxaa yeelay “ciidamadiisu waxay wali laayaan dadka ku nool qeybaha kala duwan ee dalka Suudaan.”\nTut Galwak, oo ah lataliyaha amniga madaxweynaha koonfurta Sudan ahna madaxa dhexdhexaadiye, ayaa ku booriyay SPLM-N “in ay dib uga fiirsato mowqifkeeda oo ay dib ugu soo biirto geedi socodka nabada.”\nPrevious Previous post: Somali-Canadian was refused to board Air Canada flight bound for Toronto\nNext Next post: Qaraxyo Khasaaro geestay oo ka dhacay magaalada Abu Dhabi (Daawo Sawirro)


KENYA-(DAMMUL-JADIID IYO-NAIROBI+MR-XIDDIG)-WAA NIN-SIDEE AH??..Mr-XIDDIG WAA-ORIGINAL-JIG-JIGA-TO 115-CENTO-QUINDICI…(LAAJI=RUFUGEE-NEAR-BELED-WEYNE!..TOWN…Warbixin… | Allkisima.com\nKENYA-(DAMMUL-JADIID IYO-NAIROBI+MR-XIDDIG)-WAA NIN-SIDEE AH??..Mr-XIDDIG WAA-ORIGINAL-JIG-JIGA-TO 115-CENTO-QUINDICI…(LAAJI=RUFUGEE-NEAR-BELED-WEYNE!..TOWN…Warbixin…\nWaxaa Qoray Admin on May 16th, 2017 and filed under Wararka Somaliya. You can follow any responses to this entry through the RSS 2.0. You can leave a response or trackback to this entry\nAllkisima-Phot's-(XOG)-Waxaa Uu Ka Mid Yahay Jaajuusiinta Ethiopia-1-JPG.\nMuqdisho.🙁Allkisima)-Sida Lawada Ogsoonyahay Laga Soo Billaabo Sannadkii 1969kii Marlkii Kacaanka Max’ed Siyaad Dalka uu ka Curtay,waxaa jirtay in dalka uu faraha ka baxay laakiinse inta badan dadka aanay ogaan oo aanay fahmin.\nWaxaan Shaki ku jirin illaa maanta in aan weli si fiican loo fahmin oo aan la kala garan dadka soomaalida ah,iyo dadka aan soomaalida aheyn.\nWaa isu egnahay Af-soomaalina waa kuwada hadalnaa Af-soomaali maaha,waxaaana jirta dadka soomaaliyeed in ay ka cabanayeen General Gabre,laakiinse waxaan shaki ku jirin in ay jiraan shakhsiyaad kuu Eg isku dhaqanna aa tihiin isku diinna aad tihiin Haddana Afsoomaalina ku hadla,oo laakiin GENERAL GABRE KA DARAN,sida xiddig & Faarax Sakiin & Kii Xeer Ilaaliyaha U ahaa Xassan Sheekh.\nDhammaan raggan aan sheegnay waxa ay soomali uga Egyihiin seddexda Calaamadood ee halkaan aan ku xusnay,ha-Yeeshee Qalbiga & Maskaxda Soomaali Kama Aha,waxaana ay ka sii Xag-jiraan GENERAL GABREoo waxa ay buuxiyeen booskii gabre oo waxaa la yiri idinkaan la idinka shakineenina howshii gabre iyo mid ka sii daran wada Sida:-Qala-laasaha,isku-dirka -arbushaad,iyo siraha oo la-la boxo!1..IWM.\nHaddaba waxaa is-weydiin mudan Mr-xiddig Yaa Garanaaya halka uu waxbarashada Dugsiga hoose & Sare uu ku dhammeystay…Jawaabtan Waxaa laga Rabaa Qofkii ay isku iskuul Ahaayeen Ama dugsi Quraan Ay Isla-dhigan jireen.\nWaxaa La Ogyahay In Marxuum Siyaad BARRE uu Aad u Fudu-daaday isla-markaana Ethiopian ku hadla afka soomaaliga in dalkii soomaaliya la oran jirey furayaashiisii farta ka saaray,sidaas darteedna dowladdii somaaliya la Oran-jirey Lagu waayey,oo-Guud Ahaan Sirtii dalka Bannaanka Ubaxaday,waxaana dhammaan arrimahaas ku kallifay isagaa ka soo jeeday gobolka gumeysiga ETHIOPIA ee OGADENIA.\nWaxaa xusid mudan in Marxuum Siyaad Raggii Ethiopianka ahaa ee uu ka keenay dhulka amxaarada ka Mid Ahaa -Ninkii Generaalka Uu Ka Dhigay ee La Oran-jirey Aden Kuukaay,waxaa kale oo ka mid ahaa labadii nin ee walaalaha ahaa ee Ilma Cumar Jees,waxaa-Kale oo ka mid ahaa,ninkii uu wasiirka ka dhigtay Dr:-Xuseen C/Qaadir Qaasim,oo markii dambe la ogaaday inuu sir bixiyey oo cara-ray,waxaa kale oo Ka Mid Ahaa General Jibriilkii uu N.Sugidd u- Dhiibtay,waxaa kale oo ka mid ahaa General Gabyoow oo isagana Kiinya ka Soo Cararay Markii dambena Xiriir Fiican La Lahaa Dowladdii Mr-Daniel Arap MOI.dagaalna ku qaaday siyaad Barre,marka dhammaan raggaas waxaa la Ogaaday markii dambe in ay jaajuus-U-Ahaayeen Ethiopia,waloow aan la xaqiijin in aden Gabyoow uu jaajuus ahaa.\nSidoo kale waxaa xusid mudan in somalia uu ilaaheey nin xoolo ah faraha u galiyey SOMALIA,oo aan siyaasi aheyn oo haddana Muqsumaasuq Badan,oo aanan kala garaneynin qofka soomaliga ah & kaan Soomaaliga Aheyn.waa Xassan sheekh alle ma soo ceshee.\nIllaa iyo hadda waxaa la La Yaabbanyahay xildhibaannimada Xiddig oo xassan sheekh ayaa laaluush ka cunay sida aannu warar hoose ku helnay haddana la-lama yaabin oo waxa uu ka faaiideystay ayaa la leeyahay 4.5.iyo soomaalinimo BEEN AH.\nWaxaan Shaki ku jirin Mr-XIDDIG haddii Uu Ku Dhalan lahaa Somalia,isla-markaana uusan jaajuus Ethiopia uusan aheyn inuusan noqdeen mucaarad,waayo nin dadkiisii & Dalkiisii Ay Gubteen maaha ninkii hadli lahaa,Maanta iyadoo Yiddidiilo Ay gashay Shacabkii Soomaaliyeed.\nDhammaan Arrimahan aan kor ku soo sheegnay waxaa markhaati u ah Safiirka cusub ee Ethiopia oo soomaali ah si uu wax walba u dhuuxo oo u ogaado sirta Somalia,Marka dowladda Farmaajo waa in ay codsataa in la beddelo safiirka Ethiopia,waxaana loogu talo-galay inuu saaxib la noqdo kheyre,maadaama Ay wadaagaan Qabiilka (Karanle Hawiye=Murursade).\nUgu dambeyntii dowladda Farmaajo Waxaa lagu Wargelinaa in aanay noqon mid hurudda,waxaana khasab ah in ay ogaato dowladda halka ay cagta dhigeyso,oo ay iska ilaaliysaa jaajuusiinta Ethiopia & kiinya,oo qabiil walba leh.


Soomaaliya oo la gudoonsiiyay 100,000 doolar (Maxaa lagu qabanayaa). | XAL DOON\nHome NEWS Soomaaliya oo la gudoonsiiyay 100,000 doolar (Maxaa lagu qabanayaa).\nSoomaaliya oo la gudoonsiiyay 100,000 doolar (Maxaa lagu qabanayaa).\nXoghayaha joogtada Wasaaradda Arrimaha Dibadda iyo Iskaashiga Caalamiga, Danjire Maxamed Cali-Nuur Xaaji ayaa ka guddoomay jeeg ay ku qoran tahay 100,000 doolar Jamaal Axmed, oo sarkaal sare oo isku-xidhe ka ah Xafiiska IGAD ee Muqdisho.\nKaalmadaasi lacageed ayaa ah hindise iskuduubni oo ka timid shaqaalaha urur goboleedkaasi oo ay ku garab istaagayaan Jamhuuriyadda Federaalka Soomaaliya dagaalkeeda ka dhanka ah Karoona feyrus oo loo soo gaabiyo magaciisa COVID-19.


Halyaygii Man United Ee Phil Neville Oo Sheegay In Kulanka Man United & Chelsea Ay Kooxdiisii Hore Ee Red Devils Waajib Ku Tahay In Ay Guulaysato. – WWW.Gool24.net\nHalyaygii Man United Ee Phil Neville Oo Sheegay In Kulanka Man United & Chelsea Ay Kooxdiisii Hore Ee Red Devils Waajib Ku Tahay In Ay Guulaysato.\nHalyaygii hore ee Manchester United isla markaana hadda ah khabiirka Sky Sports ee Phil Neville ayaa sheegay in kulanka Manchester United iyo Chelsea ee horyaalka Premier Leaque ay kooxdisiii hore ee Red Devils waajib ku tahay in ay guulaystaan. Man United ayaa shan dhibcood hoos uga soo dhacday hogaanka Premier leaque oo waqti wada hayeen dariskooda Manchester City.\nGuuldaradii Man United ka soo gaadhay kooxda Huddersfield Town iyo barbarihii kulankii Liverpool ayaa keenay in Red Devils ay shan dhibcood hoos uga dhacday Manchester City oo aan xili ciyaareedkan u muuqan mid si sahlan dhibco ku lumin karta.\nPhil Neville ayaa sidoo kale ka hadlay haddii Jose Mourinho uu markale Andre Herrera ku xidhan doono Eden Hazard si uu u joojin karo halista xidiga ree Belgium kaas oo jecel in uu ka horyimaado Manchester United isla markaana uu dhibaato wayn ku abuuro.\nPhil Neville oo kulankan ka hadlaya ayaa Sky Sports u sheegay: “United waxaa waajib ku ah in ay ciiyaarta guulaysato, anigu ma filayo in barbaro uu yahay wax wanaag ugu filan, laakiin waxaan filayaa in muhiimadu ay tahay in ay diyaar u noqdaan in ay guulaysankaraan ciyaar sidan u wayn”.\nIntaa kadib Phil Neville ayaa xusuustay halista ugu wayn ee kooxdiisii hore ee Man United kaga iman karta Eden Hazard wuxuuna yidhi: ” Chelsea waxay haysataa ciyaatoy ku dhaawacaysa iyada oo Eden Hazard uu dib ugu soo laabtay qaab ciyaareedkiisii. Miyuu Jose nin ku calaamadin doonaa isaga oo uu raacin doonaa Ander Herrera? Anigu waxaan filayaa in tatiko ahaan ay ciyaar kale tahay halkaas oo uu la iman doono qorshe uu ciyaarta ugu guulaysto”.\nXifiltanka Jose Mourinho iyo Antonio Conte ayaa xiiso wayn u yeelaya kulanka labada kooxood dhex mari doona iyada oo waliba ay koox kastaaba doonayso in ayna dhibco badan hoos uga sii dhicin hogaanka ay Manchester City hadba sii dheeraysanayso.


Shariif Xasan oo fursad uu ku guuleysan karo ka helaya xildhibaanada Xamar jooga - Caasimada Online\nHome Warar Shariif Xasan oo fursad uu ku guuleysan karo ka helaya xildhibaanada Xamar...\nMuqdisho (Caasimada Online) – Xildhibaanada Koonfur Galbeed ee ku sugan magaalada Muqdisho ayaa sida qorshaha uu yahay la filayaa inay ku laabtaan magaalada Baydhabo ee gobolka Baay.\nLaakiin Qaar kamid ah xildhibaanada Koonfur Galbeed ee jooga magaalada Muqdisho ayaa dareemaya cabsi dhanka amaanka, taasi oo keeni karta inaaney dib ugu laaban magaalada Baydhabo.\nWararka ayaa sheegaya in xildhibaanada qaar ay cabsi soo foodsaartay, gaar ahaan xildhibaanada hogaanka u hayay xildhibaanada ka yimid magaalada Baydhabo ee gobolka Baay.\nIlaa xalay waxaa hoteelada ay ka degen yihiin magaalada Muqdisho ka socday kulamo gooni gooni ah oo ay leeyihiin xildhibaanada iyaga oo kaga tashanayay ku laabashadooda magaalada Baydhabo iyo xaaladooda amaan.\nWaxay xildhibaanada qaar soo jeediyeen in la damaanad qaado amaankooda ilaa ay ka dhaceyso doorashada, waxaana haddii ay ku adkeystaan sii joogitaankooda magaalada Muqdisho ay fursad kale u noqoneysaa Shariif Xasan Sheikh Aadan, maadaama uu dacwad ka dhigan karo maqnanaanshaha xildhibaanada.\nXaalada doorashada Koonfur Galbeed ayaa isbadashay waxii ka dambeeyay markii ay is casileen 18 kamid ah guddiga doorashada Koonfur Galbeed oo ka koobnaa 27 xubnood oo baarlamaanka ka tirsan.\nArinta ayaa sii xumaan karta maadaama ay guddigii shalay iscasilay ay sheegeen in musharixiintii shalay isdiiwaan gelisay aysan sax aheyn.\nWakiilka Xoghayaha Guud ee Qaramada Midoobay oo dhawaan tagay magaalada Baydhabo ayaa ka digay in doorashada Koonfur Galbeed ay ka dhalato gacan ka hadal, kadib markii uu qiimeeyay xaalada iyo halka la kala taagnaa.


Dhalinyaro is abaabushay oo la dagaalamaya Al-Shabaab – Radio Muqdisho\nDhalinyaro is abaabushay oo la dagaalamaya Al-Shabaab\nWararka naga soo gaaraya degmada aadan Yabaal ee Gobalka Shabeellaha Dhexe ayaa sheegaya in dhalinyaro si iskood ah isku abaabulay ay bilaabeen inay beegsadaan oo ay ka hortagaan Maleeshiyaadka Argagixisada Al-Shabaab.\nDhalinyaradaan ayaa is abaabulay ka dib markii Argagixisadaan ay sii laba jibaareen tacadiyada ay u gaysanayaan Bulshada ku nool degmadaasi oo ay ka mitahay Dhac, dil iyo Afduub ay kula kacayaan dadka qaar.\nQaar ka mid ah dhalinyaradaan oo la hadlay Radio Muqdisho ayaa sheegay inaysan u dul qaadanayn in maalin kasta ay dadkooda dhibaato u gaystaan maleeshiyaadkaan Arxanka daran ee Al-Shabaab.\nSidoo kale masuuliyiin ka tirsan maamulka Gobalka Shabeellaha Dhexe oo la hadlay Radio Muqdisho ayaa iyana sheegay inay ka war haayaan dhalinyaradaasi is abaabulay, haatana ay qorshaynayaan in ciidamo ka tirsan dowladda ay gaaraan degmadaasi Aadan Yabaal.\nCiidanka xoogga dalka Soomaaliya ayaa haatan sii xoojiyay howlgalada ka dhanka ah maleeshiyaadka Argagixisada Al-Shabaab, iyagoo khasaaro badan gaarsiiyay Argagixisada Al-Shabaab\nCiidanka Booliska oo maanta si rasmi ah ula wareegay Ammaanka Garoonka Kubadda Cagta ee Stadium Muqdisho “Sawirro”\nHowlgal lagu dilay Maleeshiyaad laguna soo qabtay hub oo ka dhacay Marka


Beesha caalamka oo ka walaacsan doorashada Jubbaland – GEELLE MAG\nBeesha caalamka oo ka walaacsan doorashada Jubbaland\nKismayo Reporter Posted On August 15, 2019\nWar ay soo saareen wafdi beesha caalamka ee uu hogaaminayey ayaa lagu sheegay in ay walaac baahsan uu ka muuqda qaabka loo maamulayo doorashada Jubbaland.\nMasulliyiin sare oo ka socday Midowga Afrika, ururka IGAD, iyo Qaramada Midoobey ayaa maanta Kismayo tagay si ay ula kulmaan maamulka, musharixiinta, bulshada iyo odeyaasha dhaqanka xilli ay si murgayso qaabka doorashada Kismayo uga socoto.\nWar qoraal ah oo lagu shaaciyey bogga qaramada midoobey xafiiskeeda Soomaaliya ayaa lagu sheegay ” in ay garwaaqsadeen in geedi socodka doorashadu yahay mid aad loogu kala fikir duwanyahay sida awgeedna ay ka warwarsanyihiin hadii xaaladu saan sii ahaato in xaalada deganaanshaha deeganada Jubbaland wax u dhimi karto. Xilligan waxa muhiim ah in la ilaaliyo deganaanshaha iyo midnimada dadka deegaanka.”\nMidowga Afrika, ururka IGAD, iyo Qaramada Midoobey waxa ay ku baaqeen in hal wadiiqo oo lagu wada heshiis yahay la raaco oo wafaaqsan dastuurka Jubbaland iyo dastuurka kumeel gaarka ah ee Soomaaliya.\nDawalada Soomaaliya ayaa gaahsaanka u daruurtay qaab doorashada Jubbaland kuna tilmaamta mid aan sax ahayn. Kala duwanaanshaha fikirka dawladda dhehxe iyo tan Jubbaland ayaa waxa uu kusoo shaac baxay kadib markii dawladda Soomaaliya soo saarta qoraal ay ku diidantahay qaabka wax u socdaa. Waxa ay soo xigteen dastuurka iyaga oo sheegay in qaabka xulistu uu san waafaqsanayn dastuurka. Dawladda Federalka ayaa si rasmi ah u codsatay in in si wada jira ay Jubbaland iyo dawladda dhexe u wada ansixiyaan odeyaasha dhaqanka ee soo dooranaya xildhibaanada. Waxa kale oo ay dawladda Federalka ka hortimi in wax ka badan hal xubin loo soo xulo golaha wakiilada.\nMidowga Afrika, IGAD iyo Qaramada Midoobey ayaa sheegay in dalbadeen” In dib u eegid lagu qaab doorashada ee Jubbaland kaas oo ay hogaaminayso guddiga doorashada iyo Xuduudaha ee Jubbaland si loo xaqiijiyey hufnaanta iyo xalaal ahaanta nidaamka doorashada.” Qoraalka ayaa lagu sheegay.\nWararka ayaa sheegaya in Axmed Madoobe oo iminka hogaamiya Jubbaland oo sheegay in dalabaadka beesha caalamka uunan isagu waxba ka qaban karin oo ay tahay mid u taal guddiga doorashada Jubbaland iyo goolaha wasiirada ee Jubbaland.\nDoorashada madaxtinimada Jubbaland oo ay hogomaaniyaan guddiga doorashada ay beesha ay ka biyo diideen beesha caalamku waxa la qabanayaa Isniinta.\nKismayo Reporter October 27, 2019\nKismayo Reporter October 22, 2019


Faahfaahin dagaal ka dhacay duleedka Kismaayo | Star FM\nHome Wararka Soomaaliya Faahfaahin dagaal ka dhacay duleedka Kismaayo\nWaxaa lagu soo warramayaa in Dagaal gaystay khasaaro kala duwan ayaa uu ka dhacay Bar-koontorool oo Ciidam o ka tirsan kuwa dowlad Goboleedka Jubbaland ku leeyihin duleedka Magaalada Kismaayo ee Gobolka Jubbada Hoose.\nDagaalka ayaa waxaa uu ymid ka dib markii sida la sheegay Xubno ka tirsan Al-Shabaab ay weerareen Bar-koontorool oo Ciidamada jubbaland ku leeyihiin degaanka Baarka ee duleedka Kismaayo, waxaana halkaasi ka dhacay dagaal in ka badan saacad socday.\nGoobjoogayaal ayaa ku warrameen in ay maqlayeen dhawaqa rasaasta ay isku adeegsanayeen labada dhinac, islamarkaana uu jiro khasaaro ka dhashay dagaalkaasi.\nWararka la helayo ayaa waxaa ay sheegayaan.in dagaalka uu hal askari ku dhaawacmay, sidoo kale ay uu ku burburay Gaari booyad ah oo ay leeyihiin Ciidanka Jubbaland, islamarkaana yallay Xerada la weeraray.\nWararka ayaa intaasi ku daraya in Ciidamada Jubbaland ay sameeyeen howlgallo kala duwan oo ka dhan ah Al-Shabaab, iyaga oo la sheegay inay howlgalka dad badan ku qab qabteen\nPrevious articleQof shacab ah oo lagu dilay Kashmiir\nNext articleIn ka badan hal milyan oo Kenyaan ah oo ka faa’iideysan doona mashruuca Ndoto Zetu


Tababar ku saabsan Habka Maareynta Iibka oo lagu qabtay Garoowe(Sawirro) – Wasaaradda Maaliyadda\nTababar ku saabsan Habka Maareynta Iibka oo lagu qabtay Garoowe(Sawirro)\nAugust 16, 2021\tin Warka\nGAROWE – Xisaabiyaha Guud ee Dowladda Puntland Mudane Cumar Saalax Aadan ayaa maanta magaalada Garoowe ka daahfuray tababar ku saabsan habka iibsashada iyo lacag bixinta oo muddo laba cisho ah ka socon doona Garoowe.\nKulankan waxaa ka soo qayb galay Xiriiyaha Mashruuca PFM, Agaasimaha waxaada Tababarada iyo mas’uuliyiin kale.\nMudane Cumar Saalax Aasan oo ugu horrayn ka hadlay furitaanka tababarka ayaa u mahadceliyey mashruuca PFM oo soo agaasimey tababarkan lagu baranayo hannaanka iibsiga iyo lacag bixinta Puntland.\nXisaabiyaha ayaa sheegay in tababarkani uu ku aadan yahay sidii loogu guuri lahaa hannaan casri ah isla markaana loo casriyeyn lahaa habsami u socodka shaqada wasaaradda.\n“…..Tababarkaani waa hannaan wax iibsi oo aannu ku soo kordhinay habkii hore, systemku wuxuu lee yahay qaybo badan waana lasii horumariyey, (Purchasing Module & Commitment Control) “, ayuu yiri Xisaabiyaha Guud Dowladda Puntland.\nUgu dambayntiina, Xisaabiyaha ayaa sheegay inay Wasaaradda ka go’antahay sidii loogu wareegi lahaa shaqo cilmi ku dhisan si kor loogu qaadi lahaa Daahfurnaanta iyo isla xisaabtanka, loona hagaajin lahaa adeegga dadweynaha.\nWasaaradda Maaliyadda Dowladda Puntland iyo Shirkadda Isxilqaan oo heshiis kala saxiixday(Sawirro)\nShir looga hadlay kor u qaadista shaqo wanaaga Hanti-dhowrka Gudaha oo lagu qabtay Garowe(Sawirro)


Wararka Maanta: Isniin, Aug 20, 2012-Qaraxyo lagu weeraray ciidammo ka tirsan kuwa Dowladda iyo kuwa AMISOM oo xalay ka dhacay Magaalada Muqdisho\nQaraxyo lagu weeraray ciidammo ka tirsan kuwa Dowladda iyo kuwa AMISOM oo xalay ka dhacay Magaalada Muqdisho Isniin, Ogoosto 20, 2012 (HOL) — Ugu yaraan afar qof oo shacab ah ayaa ku dhaawacmay qaraxyo siyaabo kala duwan xalay uga dhacay degmooyinka Muqdisho kuwaasoo lagu weeraray booliiska Soomaaliya iyo booliiska AMISOM.\nQaraxyada oo saddex ahaa ayaa waxaa loo adeegsaday bambooyinka gacanta laga tuuro iyadoo aan la ogeyn khasaaraha kasoo gaaray ciidamadii lagu weeraray, balse la hubo oo keliya afar qof oo rayid ah oo dhaawacmay kuwaasoo isugu jiray rag iyo dumar.\n"Afar qof oo laba rag ah iyo laba dumar ah ahaa ayaa ku dhaawacmay bam xalay fiidkii lagu weeraray ciidammo booliis ah oo ku sugnaa isgoyska Baar Ubax, ma jirto wax khasaare ah oo gaaray ciidamadii bambaanada lagu tuuray," ayay tiri gabar ganacsi u haysata isgoyska Baar Ubax oo ka hadlaysay bambaanadaas.\nSidoo kale, laba bambaano oo kuwa gacanta ah ayaa lagu weeraray saldhigga booliiska ee degmada Yaaqshiid halkaasoo ay ku sugnaayeen ciidammo ka tirsan kuwa booliiska AMISOM, balse lama yaqaan khasaaraha kasoo gaaray weerarkaas.\nMa jirto saraakiil ka tirsan dowladda KMG ah iyo kuwa AMISOM oo ka hadlay labadii weerar ee xalay ka dhacay Muqdisho, kuwaasoo lala bartilmaameedsaday booliiska Soomaaliya iyo kuwa AMISOM oo loogu talogalay inay ammaanka Muqdisho xoojiyaan.\nDhanka kale, ma jirto cid sheegatay inay mas'uul ka tahay weerarradaas, inkastoo Al-shabaab ay dhowr jeer oo hore sheegatay mas'uuliyadda weerarro dhowr ah oo ka dhacay Muqdisho. Maxamed Xaaji Xuseen, Hiiraan Onlinemaxuseen@hiiraan.comMuqdisho, Soomaaliya\nIsniin, Ogoosto 20, 2012 (HOL) — Munaasabadda Ciidul-fidriga ayaa si heer loogu dabaal-dagay magaalada Baydhabo ee xarunta gobolka Bay, taasoo lagu qabtay xarunta garoonka kubadda cagta ee Dr Ayuub, waxaana tukashada Salaadda ciidda ka qaygalay mas'uuliyiinta dowladda Soomaaliya ee gobolka Bay. Muqdisho oo laga dareemayo diyaar-garowga kulan ay yeelanayaan Xildhibaannada Baarlamaanka Soomaaliya 8/20/2012 2:44 AM EST


Maqaal: Agoontii Lagu Koriyey Xaaraantii Majeerteeniya Ku Bixinaysey magaca Sool oo Dagaalkii Kula hoos noqdey Dhulbahante Dhexdiisa ⋆ Codka, shacabka, SSC, wararkii ugu dambeeyey\nMaqaal: Agoontii Lagu Koriyey Xaaraantii Majeerteeniya Ku Bixinaysey magaca Sool oo Dagaalkii Kula hoos noqdey Dhulbahante Dhexdiisa\nIlaa iyo intii kooxaha ishuwan ee SNM iyo Huwantoodu ka ceydhsadeen magaalada Tukaraq majeerteen iyo adeegayaashiisii ay ku isticimaali jireen weligeed duleynta shacabka Dhulbahante iyo xaqooda ku boobka ayaa waxey bilaabeen iney websaidyada weligoodba maamuladaas kaga lacag qaata maamulkas isku dirka shacabka dhulbahante dhexdiisa iyo baraha bulshada iney caay iyo aflagaadooyin u geystaan beelaha kasoo jeeda gobolka Sool qaarkoodna dushana uga tuuraan dhibaataduu u geystey isaaqii ka ceydhsadey dhulkey wakiilka uga ahaayeen beesha Maxamuud saleebaan, lacagaha xaqdarada ahna uga aruursanayeen shacabka dhulbahante.\nDadkan iyo websidyadan ayaa ku caanbaxay weligood kala qeybinta iyo ladagaalanka shacabka kunool gobolada SSC iyo wax walbey isyidhaaheen kaga baxa Gumeysiga iyo bahdilka Iidoor iyo Majeerteeniya, si ay sandareerada uga qaataan iyaga iyo caruurtooda oo keliya.\nMagaalada tukaraq waxaa kala qabsadey maamulada Isaaq (Somaliland) iyo kan Majeerteen (Puntland) iyo maleeshiyaad Dhulbahante ah oo u kala adeega labadaasi Beelood oo iyagu aan wax talo ah ku lahayn laakiin amarkii lasiiyo uun qaata.\nMagaalada Tukaraq wuxuu Isaaq u qabsadey inuu ka xoogo lacagta faraha badan ee Majeerteen isbaarada ugu dhigtey baabuurta u sida maceeshada shacabka gobolada SSC. Majeerteena waa la gartey oo inteyanba soo gaadhinba buu isaga iyo maleeshiyaadkii uu lugaha ku xaadhanayey sii carareen sidoodii, Isaaqna sidiisii waa degey oo saldhig buu ka dhigtey ileen waa dhulaan Ragi laheyne.\nMarkaa maxaa sababi kara in kiiskaa sidaa u cad lala soo fadhiisto websaidho iyo baraha bulshada oo qabiilo aan carigaba ka dhaweyn maleeshiyaadka qabsadey ee Iidoorka la socdeyna aan cidi kaga jirin cay iyo naceyb abuur loola soo fadhiisto.\nTaasi waxey muujineysa dadkii labaatankii sano ee u dambeysey u adeegayey Isaaq iyo Majeerteen ee isaaqna soo wedey min ceynaba ilaa Laaska Majeerteen iyo ina Afguduudna Laaska kusoo hogaamiyey Laaskoo nabada oon isaaqba dan ka lahayn ay sidoodii u caadada ahayd abuurayaan uun nacayb Dhulbahante dhexdiisa ah oo ay iyaga dantooda shakhsiyeed ugu badiso ay weli ku dhaqmayaan.\nMaxamed Axmed Cali (Maxamed yare).


Waa kuma Ra’iisal Wasaaraha Cusub ee Soomaaliya ? – GOBOLADA.COM\nJune 18, 2022 June 18, 2022 AbdukadirLeave a Comment on Waa kuma Ra’iisal Wasaaraha Cusub ee Soomaaliya ?\nAgaasimaha Machadka Heritage ee fadhigiisu yahay Magaalada Muqdisho, Prof. Afyare Cabdi Cilmi oo markii u horeysay ka hadlay magacaabista Ra’iisul Wasaaraha cusub ee dalka, Xamza Cabdi Barre ayaa sheegay inay Soomaaliya uga dhigan tahay inay u jiheysatay siyaasadda xisbiyada.\nProf. Afyare ayaa sheegay in magacaabista Xamza ay sare u qaadeyso awoodda xisbiyada, taasi oo siyaasadda ka dhigeysa mid leh aragti iyo jiho ka badalan middii sanadaha badan lagu hogaaminayay dalka, sida uu hadalka u dhigay.\nMadaxweyne Xasan Sheekh Maxamuud ayaa dhawaan Ra’isul Wasaaraha Soomaaliya u magacaabay Xamza Cabdi Barre oo ah xildhibaan ka tirsan Golaha Shacabka, horena u soo noqday xoghayihii xisbiga madaxweynaha ee UPD sanadihii u dhexeeyay 2011-2017.


Wafdi uu hogaaminayo madaxwaynaha Maamulka Galmudug oo Cadaado gaaray iyo kulamo halkaasi Ka Socda “Sawirro” – Radio Muqdisho\nWafdigan oo uu higaaminayay madaxwaynaha maamul goboleedka Gal-mudug Cabdi Xasan Cawaale Qaybdiid ee maanta soo gaaray magaalada Cadaado oo ay qayb ka ahaayeen golayaasha kale duwan ee Gal-mudug iyo nabadoono ayaa waxaa xarunta madaxtooyada ku soo dhaweeyay madax ka tirsan maamul goboleedka Ximan iyo Xeeb iyo ururada bulshada qaarkood.\nAfhayeenka Baarlamaanka Ximan iyo Xeeb C/llaahi Faarax Sandheer oo halkaas ka hadlay ayaa sheegay in Ximan iyo Xeeb iyo Gal-mudug ay Afartii bilood ee la soo dhaafay ay si dhow uga wada shaqaynayeen qabsoomidda shirka gobolada dhexe.\nSoo dhaweynta ka dib kulan balaaran oo ay ka wada qayb galeen madaxda Gal-mudug, Ximan iyo Xeeb, Salaadiin ka kala socotay magaalooyinka Cabudwaaq, Gaalkacyo iyo Cadaado ayaa lagu qabtay xarunta jaamacadda Bartamaha Soomaaliya, kaas oo looga hadlayay sidii loo fududayn lahaa qabsoomidda shirka gobolada dhexe.\nSudlaanka guud ee beelaha Gal-mudug C/naasir Jaamac Seed oo kulanka ka hadlay ayaa Ximan iyo Xeeb kaga mahadceliyay martigalinta shirka Mudug iyo Gal-gaduud ay maamulka ku samaysanayaan, waxaana uu sheegay in Gal-mudug uu u sharaxanyahay Mudane Cabdi Xasan Cawaale.\nWaxgaradka kulanka ka qayb galay ayaa sheegay in la joogo waqtgii la midoobi lahaa, waxaana ka soo qayb galayaashu ay taageero u muujiyeen madaxwaynaha Gal-mudug oo musharax u ah madaxtinimada Mudug iyo Gal-gaduud.\nMagalaada Cadaado oo xarun u ah Ximan iyo Xeeb ayaa lagu wadaa dhawaan inuu ka furmo shirka Mudug iyo Gal-gaduud, waxaana xilligan ku sugan wafdiyada shirka ka qayb galaya qaarkood.


Maxaa ARDAYGA Soomaaliyeed asaaggii ka reebay? (Qormo qiime badan) | Hadalsame Media\nHome Maqaallada Maxaa ARDAYGA Soomaaliyeed asaaggii ka reebay? (Qormo qiime badan)\nMaxaa ARDAYGA Soomaaliyeed asaaggii ka reebay? (Qormo qiime badan)\n(Hadalsame) 04 Luulyo 2018 – Wiil soomaali ah oo waddanka shiinaha wax ka baran jiray baa ka sheekeeyay dhacdo igu dhalisay in aan qormadan qalinka u qaato.\nWaxa uu yiri: “Markii aan jaamacadda dhiganayay ayaan la degenaa wiil shiinays ah, waxa uu ahaa mid aad u dedaal badan oo aan har iyo habeen buugga iyo qalinka kala dhigin, aniguna waan iska raaxaysan jiray, kaliya marka uu imtixaanku soo dhowaado ayaan casharrada kala furi jiray, maalin maalmaha ka mid ah ayaan waydiiyay sababta uu sidan naf-ka-baxa ah ugu dedaalayo.\nWaxa uu yiri: ”Walaalow aniga iyo adiga isku mid ma nihin, sababta oo ah dadkaygu waxa ay kor u dhaafeen tiradoodu bilyan iyo dheeraad, sida aan intaas oo qof ugala soo dhex baxo irsaaqad heer sarraysana waxa ay iiga baahantahay in aan la imaado aqoon tayo badan iyo karti weyn oo la igaga xusho malaayiinta shaqo doonka ah, meesha adigu aad doonayso in aad ka dhex shaqaysato dad lagu qiyaaso dhowr iyo toban milyan, waana taas ta kala duwday qaabka aynu wax u baranayno.”\nWaa runtiis, oo isku si uma diyaar garoobaan labo nin oo waxa sugayaa ay kala adagyihiin, labo nin oo midna uu leeyahay hadaf uu balaayiin qof kaga sarrayn lahaa, midka kalena uu hadaf ka dhiganaayo oo kaliya sida uu u guursan lahaa iyo reerkaas sida uu u biili lahaa.\nMa is waydiisaa mar walba in kumannaan arday soomaali ah ay qalin badashaan, haddana raad iyo meel ay cag dhigaan aan la arag?\nWaa kumannaan heerar kala duwan gaaray, oo aqoontu afkaa taagantahay, balse noqday sida xunbada oo kale oo aan waxba tarin.\nWaxa aan ku taabsiin karaa labo sababood oo aabeyaal u ah in uu ubaxa ummadu noqdo mid geedaha ka soo daata oo xash isu beddela, waana kuwaan:\n1: HAN YARAAN\nWaxa ay ka muuqataa sidan:\nWaxa uu wax u bartaa_sida badan_ in uu ku shaqaysto maaddada uu soo bartay, heerka uu gaarsiinayana waxay ku xirantahay hadba darajada ay shirkadaha, jaamacadaha, iyo goobaha ganacsi ay ku shaqaalaysiiyaan dadka usoo tartama.\nKama fekero ardayga kale ee soomaaliga ah ee ka dambeya ee baran doona maaddada uu bartay, waxaad ka dheehan kartaa inuusan ahayn mid wax ka qora maaddada uu bartay, ama muuqaal ahaanba u duuba, sida Dhaqaalaha, Maamulka, Computer-ka, Engineering-ka, Ganacsiga, iwm.\nMeesha aad arkayso marka aad rabto aqoonta noocaas oo kale ah in aad helayso buugaag iyo muuqaalo ku baxa af walba oo adduunka yaalla marka laga reebo kan soomaaliga ah.\nMaba moodidba in uu yahay mid ka soo jeeda ummad loo baryo tago iyaga oo hodan ah, ummad doonaysa in ay hesho cid ka samata bixisa burburkaan baahay.\nIsku soo duuboo, ma aha mid dhaxal-reebid wax u barta, ee waa calooshiis u tabcade.\n2: XINTAMID LA’AAN\nArdayga soomaaliyeed ma xintamo sida badan, maxaa yeelay wuxuu arkaa oo loo dhigaa wiilal noociisa oo kale ah oo adduunyada wax ka beddelay, wuxuu daawanayaa wiilka turkiga ah oo baadi goobaya boqortooyadii awoowayaashii ay dhiseen ee Al cuthmaaniyah la oran jiray.\nWaxa uu indhaha ku hayaa wiilka iiraaniga ah oo isna raadinaya imbiraadooriyadii Furus ahayd.\nWaxaa u muuqda wiilka itoobiyaanka ah oo isna dedaal ugu jira sidii uu usoo celin lahaa boqortooydii Al Xabashah ee ka talin jirtay dhulal badan oo geeska afrika ka mid ah.\nWaxa uu arkaa wiilal ka kala soo jeeda kontan maamul oo midoobay oo la magac baxay USA ama Mareykanka oo raba in ay waligood adduunka u taliyaan, uguna sarreeyaan.\nWaxa uu arkaa wiilashii u dhashay dhowr iyo labaatanka dawladood ee yurub ku yaallay oo hal calan hoos tagaya kuna heshiinaya danta guud.\nWaxaas oo dhan baa u muuqda ismana oranayo maxaa asaagaa kaa reebay! Maxayse ku dheeryihiin! Maxaad adba u raadsan la’dahay dhaxalkii awoowayaashaa, ninbaa alle kaa dhigee!\nBalse inuu barako-beel yahay waa kan ku hoos naban calanka beeshiisa. Bal yaa ka so saara waa kaasee!.\nSadarka ugu danbeeya waxaan oranayaa: Ninka aan Han sare lahayn, aanna xintami karaynin, waligii ma horu-maro, gunnimo ayaa huran, ummadiisana wiil la mid ah ayaa hambooyinka u keena, waana ta dhalin yarada soomaaliyeed haysata.\nQalinkii: Abuu Xaniifa Bin Sheekh\nPrevious articleDHEGEYSO: Magaalada Malmö oo hal arrin uga hooseeysa magaalooyinka waawayn ee Sweden (Warbixin)\nNext articleHal abuur Soomaaliyeed oo maanso ku cabiray taageerada xulka Sweden!


Document: Cumar C/rashiid oo xil u magacaabay shaqsi uu u keenay AXMED MADOOBE (ARAG)!! - Caasimada Online\nHome Warar Document: Cumar C/rashiid oo xil u magacaabay shaqsi uu u keenay AXMED...\nDocument: Cumar C/rashiid oo xil u magacaabay shaqsi uu u keenay AXMED MADOOBE (ARAG)!!\nMuqdisho (Caasimada Online) – Ra’isul wasaaraha dalka Cumar C/rashiid Cali Sharmaarke ayaa magacaabay la taliyaha xafiiskiisa dhanka Arrimaha Federaalka iyo Maamul Goboleedyada dalka.\nDigreeto kasoo baxday Xafiiska Ra’isul wasaaraha ayaa waxaa lagu magacaabay Aadam Axmed Xaaji oo kamid ahaa howlwadeenada Madaxtooyada Maamulka Jubbaland waxa uuna sidoo kale kaalin muhiim ah kasoo qaatay dhismaha Maamul goboleedka Jubaland, waxaana jira warar hoose oo sheegaya in shaqsigaani la magacaabay ay qaraabo hoose yihiin Axmed Madoobo.\nMagacaabista la taliyahaani ayaa waxa ay ka danbeysay kadib markii Ra’isul wasaare Cumar safar qaatay hal maalin uu ku tagay Magaalada Kismaayo kaasi oo xal kumeel gaar ah looga gaarayay khilaafka ka dhex aloolsanaa DF Somalia iyo Maamulka Jubbaland.\nHOOS KA AQRISO DIGREETADA


Qiimaynta Wada-hadallada TFG la Yeelatay Beesha Isaaq iyo Kaalinta Khaatumo State of Somalia | Codka, shacabka, SSC, wararkii ugu dambeeyey\tMaanta oo ah\nQiimaynta Wada-hadallada TFG la Yeelatay Beesha Isaaq iyo Kaalinta Khaatumo State of Somalia\nWaxaa ilaa hadda inta la og-yahay dhacay afar wadahadal oo laba ka dhaceen London, mid Istanbul, iyo ka afraad oo ka dhacay Imaaraadka (UAE). Shirarakaas laba ka mid ah waxaa ay keli u ahaayeen TFGd-da iyo beesha Isaaq, waana labadaas shir waxaa aynu diiradda ku saari doonaa qiimayntan.\nQiimaynta waxaynu ku eegi doonnaa wixii ay TFG-du ku guulaysatay, wixii ay ku dhalliil ku leedahay, iyo doorka iyo dadaalka Khaatumo State iyo shacabkeedu sameeyeen ee ku aaddan wada-hadalladan si ay xuquuqdooda iyo kaalintooda u hantaan maadaama waxa miiska saaran uu yahay masiirkooda iyo aayahooda xaadirka la joogo iyo mustaqbalka.\nWaxaynu ku bilaabaynaa dhalliilaha muuqda ee TFG, waxaana ugu horraysa inaan la qeexin cidda dhab ahaan wada-hadlaysa!!! Intaa waxaad maqlaysa iyadoo la leeyahay wada-hadallada TFG iyo Somaliland, Somalia iyo Somaliland, Waqooyi iyo Koonfur, Reer Koonfureed iyo Reer Waqooyi, iyo madaxweyne Sheekh Shariif Sheekh Axmed oo in badan isticmaala kelmadaha Somaliland iyo walaalaheen reer waqooyi. Haddaba waxaa u baahan in la qeexo: waa ayo Somaliland? Waa ayo Somalia iyo Somaliland? Waa ayo Reer Koonfureedka iyo Reer Waqooyiga wada-hadlaya? Waa ayo walaalaheenna reer waqooyi ee Sheekh Shariif leeyahay waanu wada-hadlaynaa, illeen waxaa jira iyana walaalaha Khaatumo. Walaalaha Awdal, iyo walaalaha Maakhir oo dhammaantood ah walaalo reer waqooyi oo taageersan TFG-da iyo midnimada Somalia???!!!\nWaxaa xusid mudan in Soomaalidu ku maahmaahdo, “Wadaantii Isha ka Xumaata, Faylkay la Tagtaa” Taas oo macnaheedu noqonayo wixii bilawga ka xumaada ma hagaagaan, waxaana la mid ah wada-hadalladan oo bilawgoodiiba xumaaday mar haddaan la garanayn cidda ay dawladda Somalia la hadlayso. Wada-hadallada dambe oo dhanna wax ka hagaagaya ma jiraan,.haddii aan la helin jawaabta qodobka kor ku xusan ee ah caddaynta iyo ka jawaabidda su’aasha ah, waa ayo dhinacyada wada-hadalku u dheeyo? Ilaa hadda arrinkaasi ma cadda, meel madow ayaana wax la isugu dhiib-dhiibayaa!\nQodobka kale ee dhalliisha weyn ku ah TFG-da wuxuu yahay in ay TFG-da gudaheeda ku koobto cidda wada-xaajoodka u gelaysa ilaalinta midnimada Somalia iyo dawladda Somalia. Waxaa loo baahan yahay in TFG-du haddii waqtiba ku simo inay ka sal-ballaadhiyaan intaas oo ka soo qayb geliyaan siyaasinta Soomaaliyeed ee miisaanka culus, waddaniga, aqoon –yahanka, wax-garadka, beelaha midnimada taageersan ee reer waqooyi, iyo beelaha Soomaaliyeed guud ahaanba waayo waxa laga wada-galyo ama go’aan laga gaadhayo waa jiritaanka dalka iyo dadka Soomaaliyeed oo beel keliya khatar gelisay una baahan in laga buuxsado oo laga fiirsado. Waxaa loo baahan yahay in la dhiso guddiyo ka kooban qaybahaas wax-ku-oolka ah oo dusha iyo daakhilkaba kala socda wada-hadallada.\nMaxaa lagu Ammaani Karaa TFG-da\nDawladda Soomaaliyeed iyo shacabka Soomaaliyeed marnaba ma diiddanayn in lala hadlo iyo in dib loo soo celiyo beesha Isaaq ee is-tustay waxaan jirin iyo gooni-isu-taag aan meelna ka soconayn. Cidda wada-hadalka iyo dib-u-heshiisiinta loogu caal la’aa waxay ahayd SNM-ta beesha keliya matasha. Waxaa guul ah in ay iyagii tanaasulaan oo oggolaadaan shuruud la’aan in Soomaali la hadlaan iyo dani waa seeto. Beesha Isaaq waxay qirayaan in beesha caalamku ku tidhi orda oo la hadla Soomaali, waa sida ay ugu dhawaaqaane icitiraaf (ictiraaf) meel kale ma yaallo’e. Soomaali oo beesha Isaaq ka tahay wax ka yar 10% ayaa la hadalkeeda waxa ka dhalan kara ee keliya uu yahay: walaalayaal dadkiina dhinac ka raaca. Is yeelyeel, is-oohin, is-waal, is-bihin-bihin, Is-ciyaala suuqayn, iyo is-dhegoolayn midna tiro u kordhin-maayo, dhul, iyo saami aanay lahaynna Soomaali dhexdeeda ka siin-maayo.\nWaxaa TFG-da lagu bogaadinayaa in ilaa hadda qodobada laga soo saaray labadii shir ee London iyo Dubai macno badanba yaanay yeelane, aysan ku jirin wax habayaraate’e wax u dhimaya qaranimada iyo midnimada, iyo wada-jirka dhul ahaaneed ee Somalia. Waxaana soo noqnoqonaya oo la isla qirayaa oo xataa beesha Isaaq kuwii u mataleyey shirarka ay sheegayaan inaan qodobadaa la saxeexay waxaan ahayn laga wada-hadli doonin shirarka mustaqbalka dhici doona. Taasoo ah guul iyo in midnimada Somalia oo keliya ay tahay waxa laga wada-xaajoonayo iyo sidii wada-noolaansho ku dhisan nabad, xasillooni, caddaalad, horumar, dawlad wanaag, iyo dimoqraadiyad dhab ah loo heli lahaa.\nSidaasoo ay tahay haddana khataro badan ayaa ku gadaaman wada-hadallada socda iyadoo weliba la xusuusan yahay in Wasiirka Arrimaha Gudaha ee hoggaaminaya ergada TFG-du uu si cad warbaahinta uga sheegay in uu taageersan yahay beesha Isaaq oo Soomaali inteeda kale ka go’da. Waxaana la yaab leh sida uu madaxweyne Sheekh Shariif ugu soo daray ninkaas wada-hadallada oo ka sii darane uu ergada madax uga dhigay!!! Waxaa iyana khatarteeda leh waqtiga ka sii dhammaanaya TFG-da iyo in laga feejignaado in shakhsiyaad og in xilligii ka dhammaanayo ay harraati iyo dhaawac xun kaga tagaan Soomaali ayna dhaafsadaan sandareerto iyo laaluush qadiyadda masiiriga ee Somalia, kuwaasoo ay dhici karto in aysan xeerin cawaaqib xumo, cidhib dambeed xun, iyo taariikh xumo lagu xusuusto.\nDoorka iyo Kaalinta Khaatumo State iyo Shacabkeeda ee wada-hadallada\nMarka hore waxaan doonaynaa in la fahmo kaalinta iyo doorka ugu muhiimsan ee wada-hadalladan ay leeyihiin Khaatumo iyo shacabkeeda. Gunta iyo gabagabaduna waxay tahay in meesha ay Khaatumo raacdo guushu raacayso. Inkastoo aan Khaatumo si toos ah loogu martiqaadin wada-hadallada oo xaqiiqda la is-dhinac marinayo, lana is-dhegoolaynayo haddana u fiirso TFG-du waa ka maarmi weyday in ergada Khaatumo ka muuqato, beesha Isaaq waa ka maarmi weyday in sawir hadlaya oo ay is-leeyihiin Khaatumo waa eg yahay meesha ay keento, Faroole intaan lagu cabbin wuxuu doonayey isna inuu muuqaal SSC meesha geysto. Intaas oo dhan waxay ku tusayaan in marka ay timaaddo midnimada ama kala goynta Somalia ay Khaatumo tahay xadhigga ay ka xidhmayso ama ka kala furmayso. Cid kasta oo kale waxa ay waddo wuxuu noqonayaa hadal iyo ficil ma-dhalays ah.\nWaxaanu weliba jecelnahay inaanu tilmaamno inaan xataa sidaa dadban reer Khaatumo loo soo qaateen haddaan is-abaabulka Dhulbahante ka soo bilaabmin xarakaddii SSC iyo dhismihii Khaatumo State of Somalia. Waxaa dhici lahayd in iyadoo qadiyadda ugu muhiimsan ay gacantaada ku jirto in haddana aan si dadban iyo si toos ah midna laguu xuseen ee wixii la doono lagaa yeeli lahaa oo kun goor lagu xaraashi lahaa laguna kala iibsan lahaa adigoo khuuro ku jira.\nIlaa iyo hadda Khaatumo guulo waaweyn ayaa la gaadhay, hasa-ahaatee Faanoole fari kama qodna. Guulaha waaweyn ee aynu reer Khaatumo ahaan gaadhnay waxaa ka dhigaya kuwo u muuqda wax yar waa meesha liidata aynu hore u joogney. Waxaa si weyn loogu guulaystay abaabulka iyo midnimada shacabka Khaatumo, siyaasadda arrimaha dibedda, iyo siyaasadda soomaali dhedeeda, iyo isku tashiga muruq, maal, iyo maskaxba leh. Waxaa guulo waaweyn laga soo hooyey gobolka Cayn dhinaca midnimada, xoraynta iyo daafaca. Waxaa guulo qaali ah laga gaadhay midnimada dadka ee gobollada Sool iyo Sanaag, waxaase inkastoo dhulkeenna 97% gacanteenna ku jiro ay dhalliili ka jirtaa dhinaca is-xoraynta iyo is-difaaca gobollada Sool iyo Sanaag. Cadowgeenna SNM wuxuu ku gorgortamayaa ma aha 97%ka gacanteenna ku jira ee waa 3%ka uu meelo yar ka joogo sida LaasCaanood oo kale oo uu doonayo inuu caalamka iyo Soomaali u tuso inuu Khaatumo oo dhan haysto kuna sad-bursado\nQabyada Khaatumo State iyo Shacabkeeda\nWaxaa qabyada (home work) Khaatumo iyo shacabkeeda ku soo koobaynaa shan madax oo waaweyn, waana sidatan:\nIn la qabyo tiro hawlaha gudaha siiba Sool iyo magaalo madaxda Laascaanood oo fure u noqon doonta deegaannadeenna gobolka Sanaag\nIn la xoojiyo taakulada gobolka Cayn dhinac walba\nIn la xoojiyo hawlaha dibedda ee taakulaynta ee jaaliyaduhu wadaan lana xaqiijiyo in ay noqdaan taakulayn joogto ah, wax-ku-ool ah, oo wax macno leh qaban karta\nIn kaalinteenna tooska ah (direct role) aynu soo dhacsanno ee ku aaddan wada-hadallada socda ee TGD-du la leedahay beesha Isaaq. Marna ma noqonayso wax la aqbali karo iyo wax taariikhdu cafiyi doonto in beesha Isaaq oo cadaawaddeeda Khaatumo ay sida qorraxda u muuqato ay inagu matasho aayaheenna masiiriga ah (taasi hadday dhacdo waa waraabe hilbo ku raro)\nIn la xisaabtamo (xisaabtan hufan), kama hadlayno xoolo iyo lacag lagu yooyootamo oo waliba nin aan waxba bixin, cadawga u shaqeeya oo dano gurracan lihi wadwado ee waa in laga xisaabtamaa dhinaca wax-qabadka oo horumar la taaban karo dadka la soo hor-dhigo, waxqabadkaas oo sida ugu macquulsan lagu fulinayo. Waanu ku faraxsan nahay in sida G10 iyo madaxda Khaatumo sheegeen shacabkana u muuqata in horumar weyn la sameeyey isla markaana la arkayo sida Dr Cali Ciise sheegay in uu koobka badh buuxo een badh madhnayn (the cup is half full, but not half empty). Waxaase la doonayo ee reer khaatumo u yaal ay tahay in koobku wada buuxsamo sidii taa lagu gaadhi lahaana madaxda Khaatumo shacabka u hoggaamiso\nReer Khaatumo waxay ku xil qarsadaan in muddadu gaabnayd oo shan bilood aynu jirno. Shan bilood horta ma yara, halgankuna wuxuu soo bilaabmay 2009 iyo SSC, waxaase intaa ka sii daran in Somalia arrimaheedu imminka ay xawli la yaab leh ku socdaan oo haddii ayna xawli la mid ah ama ka dheereeya aynaan ku socon ayba dhici karto in la ina mindi raaciyo (Alle kama dhigee). Reer Khaatumoow waxaa inoo yaal in aynu xawaaraha (speed-ka) kordhino oo gaadhsiinno heer aynu cid kasta kaga dheerayno gudo iyo dibedba. Hawlaha gudaha ee horumarka, dheeraynta, iyo guulaha laga gaadho difaaca, iyo xoraynta ayaa saamaynta ugu badan samaynaya, taasina waxay u baahan tahay taakulayn xoog leh oo dhinac walba leh oo qolyaheenna dibeddu isla barbar taagno madaxda Khaatumo iyo shacabkeenna gudaha, taasoo aynu ku wadno innana xawaare dheeraynaya. Marbana inta aynu maal-gelin gashanno ayaynu midhaheeda guran doonnaa Ugu dambayn cadawgeenna SNM wuxuu aaminsan qori caaraddii iyo xabbad ee ma aaminsana wada-hadal iyo nabad, taana xisaabta ku darsada.\nShort URL: http://allssc.com/?p=32687\nPosted by allssc@allssc.com on Jul 1 2012. Filed under Fikradaha.


Cabdiraxmaan Cirro oo ku eedeeyay Maamulka Somaliland in uu ka qeybgalay Shirka Brussels | Baydhabo Online\nGuddoomiyaha Xisbiga mucaaradka Waddani ee Somaliland Cabdiraxmaan Maxamed Cabdullaahi (Cirro) oo maanta shir jaraa’id ku qabtay magaalada Hargeysa ayaa ku eedeeyay Maamulka Somaliland in uu wakiilo u dirsaday shirka lagu soo gabagabeeyay magaalada Brussels.\nSiyaasiga mucaaradka Maamulka Somaliland C/maan Cirro ayaa ku tilmaamay siyaasada Arrimaha Dibada Somaliland mid marayso meel aad u hooseyso; ”Waxaa maanta meeshii ugu hooseesay maraya siyaasada arrimaha dibada Soomaaliland oo go’doon siyaasiyeed sii galaya maalinba maalinta ka dambeysa waxaa soo baxaya sawiro muujinaya in Somaliland maqaamkeedu hoos u sii socda” ayuu yiri Guddoomiyaha Xisbiga Mucaaradka Soomaaliland ee Cirro.\nCabdiraxmaan Cirro ayaa shirkiisa jaraa’id ku sheegay in Maamulka Somaliland uu shirka ka dhacay Brussels ay u dirsadeen Feysal Cali Waraabe iyo Cali Khaliif Galeyr.\nSidoo kale guddoomiye Cirro ayaa ka hadlay arrimaha dhaqaalaha Somaliland isagoo sheegay in waxana uu sheegay in Somaliland ay ku jirto marxalad dhaqaale iyo habacsanaan Maamul, balse sheegay in mas’uuliyadiidaas ay qaadi doonaan Xisbiga Kulmiye.


Kitaabka Quduuska Ah CIBRAANIYADA 13\n1 Jacaylka walaalnimadu ha sii jiro. 2 Ha illoobina inaad shisheeyaha marti qaaddaan, waayo, sidaas qaar baa malaa'igo u marti qaaday iyagoo aan ogayn. 3 U xusuusta kuwa xidhan sidii idinkoo iyaga la xidhan, iyo kuwa la silciyey sidii idinkoo isku jidh ah. 4 Guurka hala wada maamuuso, oo sariirtuna yeynan nijaasoobin, maxaa yeelay, khaniisiinta iyo dhillayadaba Ilaah waa xukumi doonaa. 5 Dabiicaddiinnu ha ahaato mid aan lacag jeclayn, oo waxaad haysataan raalli ku ahaada, waayo, isaga qudhiisu wuxuu yidhi, Sinaba kuu dayn maayo, oo sinaba kuu dayrin maayo. 6 Sidaas daraaddeed innagoo ku kalsoon waxaynu nidhaahnaa,


Lacag Baad ah Bixi Hadii Kale Waa kaa Reebayaa Diyaaradda - Dhibka Lagu hayo Shacabka Soomaaliyeed(Dhacdo dhacday) - iftineducation.com\niftineducation.com – Dhibaadata dadka soomlida haysataa maaha mid ku khaas ah dad gaar ah oo soomaliyeed, dhibaatada soomalida haysataa waa mid aad u balaaran dhinac walba marka laga eego, ha noqoto dhanka socdaalka,bada ama barigaba ama mucaamalada dadka soomaliyeed loola tacaamulo guud ahaanba, cid kastaaba waxay soomaalida u aragtaa dad xun oo had iyo jeer wax bug ah wata, hadaad wax sax ah wadato iyo hadii kale waa isku mid, ruuxa passport Somali wata ee la arko waxaa loogu soo talagalayaa in lacag baad ah laga qaado hadii kale lagu yiraa waxaad wadataa waa bug waan ku celinaynaa, hadii kale waa inaad bixisaa waxay doonayaan.\nWaxaan maqli jirnay in police ka Kenya uu soomalida degen Kenya uu lacago ka qaato , taasina ay noqotay wado furantahay oo umada soomalida lagu xalaalaysto xoolahooga, gaar ahaan dadka danyarta ah eena awoodin inay dhan uga baxaan kenya.\nDhawaan ayaan u socdaalay dalka aanu jaarka nahay ee Djibuuti, airportka markaan ka dagay een immigration ka is dultaagay si la iigu shaanbadeeyo passporka, waxaan u dhiibay passport kaygii ,waxaanan raaciyaya fees dii visa entry ga ee caadiga ahayd 10000 toban kun oo FDJ ah waxayna u dhigantaa 60$ dollar. Wuxuu igu yiri barjahaygiina iigu soo dar, waa hadalka aan aad ula yaabay, nin weyn oo uniform dowladeed gashan oo barjahaygiina iigu soo dar ile, oona waxba qarsanayn, waxaan ku iri, waan ka xumahay yar yar mahayo( change mahayo) intaasi marka ay na dhexmartay labadayadii, passporkiina uu gacanta ku hayo, isagoona shaanbadeyn sida muuqatayna uuna doonaynin inuu isiiyo passporka anoona wax siinin ayuu noo yimiday nin officer ah oo airport ka u yimid si u ii qaado, marka uu arkay ninkan officerka ayu ku yidhi nin ku xaaji ma qaraabadaa, waakan passporkiisiina e hoo qaata waan shaan badeeyee, sidaas ayaan magaalada ku galay.\nSoo bixitaankii markii aan soo baxayayna waxaa dhacay sidaas iyo si kadaran, waxaa la iigu mar mar sii yooday ticked back ah waa inaad haysataa, waxaan ku iri: ticked ka aan ku soo galay Djibouti Go nand Back weeye halki aan ka imidaan ku socdaa een marka hore ka soo goostay tigidhka waana kan sharcigii dalka aan ku socdaa, djibuuti dalkaygii maaha iniguma soo noqonaayee back aad sheegi waa maxay, waxaan ku iri ticked 3 ways ah aduunka halkuu ka jiraa , anagu 2 ways uun baan naqaana e. mise sharci baad igu haystaa? Staff kii diyaaradu iyagu meeshan bay yaabanyihiin waxa la igu haysto inayna jirine si badheedh cad ah uun la ii damacsanyahay in lacag la iiga qaado been ah.\nIntaasi marka ay na dhexmartay ayuu midkale amray in shandadayda diyaarada laga soo reebo. Shandadii ayaa la ii keenay diyaaradiina wey kacday, sidaas ayaa flght kii la iiga cancel gareeyay. Waxaana la ii sheegay inaan la imaado new ticked back ah. Rafaad iyo orad dheer ka tib ayaan meeshi 3 maalmood ka dib ku soo noqday aiporkii, sidaas ayan kaga soo baxay Djibouti.\nMarkaa dhibta dadka soomalida haysataa maaha mid ku gaar ah meel qura ama dal gaar ah e waa mid caama waana dhib haysta dhamaan dadka passport soomaliga sita nuucuu dooniba ha ahaado pssporku e. dad badan oo soomali ah waxay qabaan inay dalalka aanu jaarka nahay ay yihiin umado aan walaalo nahay, waana hadal siyaasadaysan e maaha hadal reality ah dadka soomaliyed dalalka jaarka dan uun baa baday e maaha dad aanu walaalo nahay, soomaliduna dalalkaas qasab uunbay ku joogaan e cid jecel oo meesha ku haysaa majirto, dalalkan aanu jaarka nahay waxaa dhamaantood inaga dhexeeya hirdan taariikhi ah iyo xuduudo maguuraan ah oo qasab ay ku haystaan sidaa darteed waligoodba ma walaaloobayaan dalalkaasi sida aan qabo, waa laga yaabaa in muda ah inay nabad ay kuwada noolaadaan.\nDad ka reer Djibuutina soomali nacaybku wax hada ku abuur may maaha, 150 sanood oo uu gumaysiga Frech ku haystay ayuu ka dhaadhicinaayay inay dadka soomalidu yihiin cadow gooda qura, halka ay Ethiopian kana saaxiibo ka yihiin. Sidaa darted waala xasuusanyahay dowrkii ay ku lahayd Djibuuti taageeradii jabhadihii burburiyay soomalia sida SNM Siyaasadaas ayaa wali meesha taala, inkastoo waayadan danbe ay isu dayeen in nacaybkaa la yareeyo soomalidana la dareen siiyo inayna cadownimo loo hayan ayaa shir loogu qabtay Djibuuti, arintaasina waa mid siyaasadeed oo madaxada Djibuuti ayaa doonaysay inay ku soo caan baxdo qadiyada somaliya, iyo dano gaar ah oo siyaasadeeba.\nUgu danbayan soomaliduna sidan ka bixi mayso ilaa ay iyadu dib isugu noqoto oo ay qaladkeeda dareento oo dhulkooda dhistaan, cadowgooduna ixtiraami mayo inta ay hoos fadhiyaan, ama maatidoodu daadsantahay gidaarada dalalka aanu jaarka nahay.\nAqrisa Magacyada Dadkii dhintay iyo kuwa wali lagu la layahay Xeebaha Liibiya iyo Talyaaniga